text:
Barahari bifuza ko akarengane na munyangire byakurwaho hagakoreshwa ubutabera no mu ngabo z’igihugu
Turasaba abapadiri bashinzwe ikinyamakuru leprophete ko batunyurizaho iyi nkuru yacu.
Twashimye ukuntu mumaze iminsi mwandika mugaragaza akarengane abaturage bahura nako ku mpamvu z’ubutegetsi bubi bw’igitugu . Natwe hano mu gisilikari hari ibibazo byinshi cyane ariko wabireba ugasanga bishingiye kuri izi ngingo 2 zikurikira :
1.Akarengane gakabije.
Guhera mu mwaka ushize igihe hatangiraga za grenades muri Kigali, hari abasilikari bacu benshi bafunzwe abandi baricwa abandi baburirwa irengero kandi barengana. Ntabwo twumva neza ukuntu abasoda barwaniye igihugu bakakibohoza bakomeza gusuzugurwa no kwicwa urwagashinyaguro kandi bakaba batagira urwego rutabogamye rwakumva ibibazo byabo ngo rubarenganure. Bityo rero demokarasi n’imiyoborere myiza bivugwa muri iki gihugu twe ntabyo tubona cyangwa se ahari bigera ku bandi ariko twe ntibiratugeraho !
2.Munyangire irenze urugero
Kuva Afandi Nyamwasa yahunga ndetse akenda no kwicwa Imana igakinga akaboko hano mu gisilikari hahindutse byinshi cyane. Benshi bakomeje guhatirwa kubeshyera bagenzi babo kugira ngo bakunde barebwe neza. Ntabwo ari byiza kandi ntibyubahisha ingabo z’igihugu. Ikinyoma kirasenya nticyubaka .Hari abasilikari benshi bakomeje guhorwa inzangano ziri hejuru mu bayobozi, mu buryo bwo kubarenganya. Abafunzwe n’abishwe ntibagira umubare. Ndetse hari abasilikari amagana barigitishijwe baratubeshya ngo bahunze nyamara twe tuzi ko bishwe nabi.
Ikindi gikomeye ni uko bamwe mu bayobozi bacu bakomeza gusuzugurwa cyaneeee birenze igipimo. Bishoboka bite ko abantu bafite ranki y’aba officers bakubitwa nk’imbwa, bakirukanwa nta kosa kandi ntibagire aho baregera ? Umuntu akaza akakurasa nk’urasa itungo, bikarangirira aho nta rundi rubanza. Ubutabera burihe ? Umusilikari se ni igitungwa cy’umuntu ku giti cye cyangwa ashinzwe kurengera umutekano w’igihugu cyose !
3. Abakuru bacu baherutse gukurwa mu myanya yabo.
Iki kibazo nacyo ntabwo tukivugaho rumwe. Biragaragara ko muri bariya bitwa ko bafunze harimo abagana mu kwicwa . Kandi rero uko tubazi bararengana. Nyamara ni abasilikari b’agaciro gakomeye, bajijutse, ariko buriya bagiye gupfa nk’inyamafu! Ntabwo ari byiza, biratubabaje cyane.
Ntabwo dushobora gukomeza gushyigikira Leta nk’iyi igendera ku mafuti n’Amahanga ubwayo akomeje kwamagana. Turagira ngo tuyimenyeshe ko niba itisubiyeho ngo ireke abaturage bisanzure mu gihugu kandi n’ingabo zigihugu zigire uburenganzira zihabwa n’amategeko, natwe tuzahagarika kuyishyigikira. Kandi nyine twabyiyemeje.
Harakabaho ubumwe bw’Abanyarwanda.
Frank K.
Umusirikari mu ngabo z’u Rwanda.
Real hero Rukara Rwa Bishingwe (mercredi, 25 janvier 2012)
The Germans did not significantly alter the societal structure of the country, but exerted influence by supporting the King and the existing hierarchy and placing advisers at the courts of local chiefs. They also observed and perpetuated the ethnic divisions of the country; they favoured the Tutsis as the ruling class and aided the monarchy in putting down rebellions of Hutus who did not submit to Tutsi control.
HYPERLINK « http://jeanuwimana@yahoo.co.uk » t « _blank »umunyakuli (mercredi, 25 janvier 2012 01:43)
Uretse ko ufite imbunda avuga likijyana, kandi ntihagire umuvuguruza.
Byongeye iy’ISI dutuyeho ikaba itegekwa n’AMABANDI.
Ibyo muvuga ko Leon MUGESRA yavuze, nta gitangaza kilimo.
Niba yarabivuze , yihanizaga FPR INYENZI INKOATANYI.
Abitewe n’UBWICANYI bw’inyenzi INKOTANYI .
Ubulyo zazaga zica ABATURAGE binzira karengane.
Muli mwese muli gusakuza hano kurubuga, haruhakana ko KAGAME Paul N’inyenzi ze, baje bica ABATURAGE b’inzira karengane cyane ABATURAGE bo mu karere ka BYUMBA????
Musubire inyuma neza, murebe ABATURAGE bo muli za KIVUYE, za BUTARO, aba mu KANIGA abo muli MUVUMA.
Mwongereho ABATURAGE KAGAME Paul yiciye kuli Stade I Byumba kumugaragaro.
Kandi Paul KAGAME niwe wali uyoboye izo NYENZI zicaga ABATURAGE.
None niba Leon MUGESERA yararakaye akavuga amagabo YIHANIZA inyenzi.
Yabitewe n’Agahinda n’Uburakali, yaterwaga n’Ubwicanyi bw’Inyenzi, kuko zazaga zica ABATURAGE binzira karengane bo mu bwoko bw‘ABAHUTU.
Muvugishe ukuli, ntabwo ali KAGAME Paul wagombye gucira Leon MUGESERA.
Kuko MRND yali ihanganye na FPR Inkotanyi.
Ninko gufata KAGAME Paul, ukamuha Leon MUGESRA ngo NAWE AMUCIRE URUBANZA.
Ese murabona KAGAME Paul we, yakwemera ko Leon MUGESERA amucira urubanza????
Leon MUGESERA uretse ibyo muvuga ko yavuze, Leon MUGESERA mu buzima bwe.
Ntabwo yigeze akora ikosa na limwe, mu buzima bwe.
Ndavugisha ukuli, Leon MUGESRA nta maraso afite mu ntoki ze.
Nta muntu umurega, avuga ko yamwiciye umuntu.
Aliko KAGAME Paul ni ruvumwa.
Aliko KAGAME Paul kuva kera, akora ubwicanyi ndenga kamere yabuhereye mu buto bwe.
Kuva kuva muli Uganda, igihe yakora mu iperereza lya MUSEVENI (DMI).
Yicira abantu munzu bita izina (“BASIMA HOUSE“).
Iyo nzu ikaba ili aho bita izina “MENGO” I Kampala.
Kwica abantu akaba atababalira, akaba aliyo mpamvu I BUGANDE bamwise izina “PILATO” kubera kwica.
Kugeza uyu munsi aracyakomeza kwica abantu, kandi akanabyigamba ku mugaragaro.
Ntabwo wagereranya Kagame Paula na Leon UGESERA.
Kugeza uyu munsi, nta muntu n’umwe, urahagarara ngo, avuge ko Leon MUGESERA yamwiciye umuntu.
Aliko kagame Paul abamuvuma ni benshi cyane.
Kagame Paul yikoreye imivumo n’Amaraso y’ABANTU k’Umutwe we.
Muli make rero, ntabwo Kagame Paul, aliwe wagombye gucira urubanza Leon MUGESERA.
Nabuze umuntu numwe wahagarara, ngo avuge akandi asobanure neza igihe Paul KAGAME azacirwa urubanza.
Muli make ibyo muvuga ko Leon MUGESRA yavuze, yabitewe N’AGAHINDA, kuko KAGAME Paul yazaga yica ABATURAGE bo mu bo mu bwoko bw’ABAHUTU.
Uretse ko nyine iy’ISI dutuyeho itegekwa n’AMABANDI.
Ntabwo KAGAME Paul na FPR, alibo bagombye gucira urubanza Leon MUGESERA.
Ndarangiza ngira nti;
Biragaragara neza ko KAGAME Paul azacika INKIKO zo ku ISI.
Aliko URUKIKO rw’Imana, ndemeza neza ko atazarucika.
Umunyakuli
KAGARAMA (mercredi, 25 janvier 2012 01:28)
Rwose le Prophète irinde kugwa mu mutego!
Iyi nkuru ntacyo ivuze ndetse n’uwayanditse si ingabo nyayo y’igihugu nk’uko abyiyitirira!
Wowe Frank K., ibi bibazo byawe natwe abasivilians ni byo twibaza. None se ubafunga gutya, akabica gutya, akabarenganya uku si umusilikari? Hanyuma se ko nduzi abatwara nk’amatungo imbunda zanyu yarazibatse?
Ngo ba AFANDI! Abahe se? Ibigarasha mu mukino gusa.
Ahubwo abashahure abamare kuko nta musirikari ubarimo! Ubundi se abadashobora kwirwanaho we bazamumarira iki mu rugamba rumutegereje?
Udashoboye kurwanisha umunwa nafate akabando ke cg bamusye n’ubundi inyundo ntiheruka ikiraka!
HYPERLINK « http://www.google.com » t « _blank »I0 (mardi, 24 janvier 2012 23:27)
Wewe wanditse iyi nkuru urabeshya iki? ukora akazi ka geshi cyangwa se urasebanya bisanzwe biranga Nyamwasa na bagenzi be? Vuga ayo mazina yama officers arengana, afungwa, agakubitwa, cyangwa akaraswa nta cyaha yakoze? iyo liste ndayitegereje maze nkunyomoze. Reka njye i Muhanga ndunva hadui yahageze. Intelligence officer Kazini
loukanikos (mardi, 24 janvier 2012 20:26)
Ku italiki ya 22 kamena 1941, ubudage bwagabye igitero ku ngabo zaba soviets mucyo bise operation barbarossa. Muri icyo gihe Staline yari yaramaze aba officiers supérieurs abica abandi abohereza muri goulag, mubyo amateka yise purges(1936-1938). Byoroheye abadage gufata igice kinini cy’uburusiya kuko abayoboraga ingabo zaba soviets nta experience cg ubumenyi busabwa bari bafite.Ikindi kandi umuyobozi w’ingabo k’urugamba mbere yo kugira icyo akora(prendre l’initiative)yagombaga kubanza kubaza commissaire politique.Staline yaje gushiduka abadage bageze ku miryango ya moscou, ahitamo guhindura strategie, ahamagaza bamwe muba officiers bari bagihumeka muri goulags, anakuraho ubushobozi bw’indengakamere aba commissaires politiques bari bafite.Yakijijwe ni uko URSS cyari igihugu kinini cyane ushobora gukora repli ndende, gifite abasirikari benshi bo gutakaza(1.500.000 barapfuye naho 4.000.000 bafatwa mpiri, ariko urugamba rurakomeza),ikindi cyamukiije ni urwango abaturage bari bafitiye abadage kuko babafataga nk’abantu baje kubashyira mu bucakara.
-Duhereye kuri aya mateka twakwibaza icyo ubuyobozi bw’urda buba bwiringiye, iyo buburabuza bamwe mu bayobozi b’ingabo, abinararibonye muri bo bakicwa.
1.Ese dufite ubutaka bunini tuzakoreraho repli mu gihe babandi bakesha amapeti yabo gucinya inkoro bazaba bakubiswe inshuro?
2.Ese dufite abasirikali benshi bo gutakaza?
3.Ese abaturage n’abasirikali bo hasi bazaba bafite urwango ruhagije rw’uwo bazarwanya ku buryo bazemera gupfira ku rugamba barinze ubuyobozi bukuru? Amateka aberaho kutwigisha, kuko nyamwanga kunva ntiyanze no kubona.


c: text/html

text:
MBESE AMATEGEKO ATWEMERERA GUKORA IMIRIMO MYIZA KU ISABATO?
IBICE BYO GUSOMA: Zaburi ya 119:137-152; Yesaya 59:9-20; Luka 14:1-14.
Ndabasuhuje bene Data bakundwa. Ndashima Imana yongeye kunkoresha mu kubagezeho ubu butumwa. Uyu munsi turaganira ku kibazo kibaza kiti: “MBESE AMATEGEKO ATWEMERERA GUKORA IMIRIMO MYIZA KU ISABATO?”
Isabato ni ijambo rikomoka ku rurimi rw’Igiheburayo ‘‘šabat ’’ (shabbath) risobanura “ikiruhuko”. Imana yise umunsi wa 7 “isabato’’ kuko ariwo yaruhutse imirimo yayo nyuma yo kurema, inategeka Abisirayeli ko kuri uwo munsi batagomba kugira umurimo bakora (Kuva 20: 8-11; Kuva 16:23-30). Kutubahiriza Isabato cyari icyaha gikomeye cyahanishwaga igihano cy’urupfu: “Uzagira umurimo akora ku munsi w’isabato ntakabure kwicwa” (Kuva 31:15). Twibuke ko na Yesu yabambwe azize gukora ku isabato no kwiyita Umwana w'lmana (Yoh 5:18).
Kuri kalendari y’Abayuda, hari ibindi bihe byitwaga isabato aribyo: umwaka w’isabato n’umwaka wa yubile. Ibyo uko ari bitatu birajyana kandi biruzuzanya; bigamije kurinda umuntu ububata no kunyunyuzwa imitsi na mugenzi we umurusha imbaraga. Si umuntu wenyine gusa, kuko Imana itubuza no kuvunisha inyamaswa no kujogoroza ubutaka. Ku munsi w’Isabato umuntu akwiye kuruhuka. Ndetse si we ubwe wenyine, ahubwo n’abo mu rugo rwe bose, abagaragu be, amatungo akora imirimo, ndetse n’abanyamahanga bari mu gihugu (Kuva 16:8-11). Mu gihe cy’umwaka w’isabato, Abisirayeli ntibahingaga imirima yabo kandi ababaga barimo imyenda barayisonerwaga (Abalewi 16:29-31; 23:6, 7, 32; 25:4, 11-14; Gutegeka kwa kabiri 15:1-3). Mu Kuva 23:10-11 havuga ko umukene udafite isambu ahingamo akaba atabonye ibyo ahunika azashobora kwisarurira ibyimejeje mu mirima muri uwo mwaka w’isabato. Uko niko Uwiteka amwitaho. Umwaka w’isabato werekana ko Imana ishakira ibyo yaremye byose kumererwa neza: ubutaka, ibimera, inyamaswa, n’abantu.
Byarashobokaga ko habaho umuntu ugurisha isambu ya gakondo kubera ibyago cyangwa ubukene, ndetse hakaba ubwo we ubwe n’umuryango we bahinduka imbata z’undi muntu kugira ngo babashe kubaho. Mu mwaka wa yubile rero, shebuja yagombaga kumurekura akigenga kandi abaguze amasambu ye bakayamusubiza, yaba atakiriho bakayasubiza abamukomokaho. Umwaka wa yubile rero urushaho kwerekana ko Imana yari igamije kurinda no kurengera umunyantege nke n’umukene (Abalewi 25:8-23).
Nyamara tugendeye kuri iyo ntego, tubona ko isabato, umwaka w’isabato n’umwaka wa yubile bitigeze byubahirizwa neza mu mateka ya Isirayeli. Nibyo kureka imirimo ku munsi w’isabato byarubahirijwe. Nyamara umuhanuzi Amosi agaragaza ko abubahirizaga isabato ari nabo bari barimitse akarengane: kubeshyeshya ibipimo by’iminzani n’ibya metero; kuzamura ibiciro; gufatirana abakene bashonje ngo babakuremo amaronko; etc. Amosi agaragaza ko kubahiriza isabato byari byarahindutse umugenzo gusa. Isabato yari yarashyiriweho kubaruhura yabahindukiye umutwaro kuko yabangamiraga inyungu zabo. Bubahirizaga isabato ariko bagahakana icyo isobanura. Aho kurengera abakene n’abanyantege nke barabanyunyuzaga (Amosi 8: 4-7). Kubera ko Abisirayeli bananiwe gusohoza itegeko ry’isabato, umuhanuzi Yesaya yahanuye ko Yesu ubwe yagombaga kuza kugira ngo akore icyo ubwo bwoko bwasuzuguye agasohoza itegeko ry’isabato kandi agashyira ubutabera ku isi yose; bityo akuzuza umwaka wa Yubile by’ukuri (Yesaya 61:1-3).
Yesu uwoYesaya yahanuye yaraje kandi atanga igisobanuro nyacyo cy’isabato. Iyo usomye ibitabo bine by’Ubutumwa Bwiza usanga Yesu yaragiye agirana impaka ndende n’Abafarisayo ku gisobanuro cy’isabato (Mar 2:23-28; Mat 12:1-8; Luka 6:1-5; Mar 3:1-6; Mat 12:9-14; Luka 6:6-11; Luka 13:10-17; Luka 14:1-6; Yoh 5:1-11,16-18; etc). Ku Bafarisayo isabato bivuze “kudakora” naho kuri Yesu bikavuga “gukora”. Kuri Yesu isabato isobanura umunsi wo kubohora abantu; umunsi w’impuhwe z’Imana ku bakene, abapfakazi, imfubyi, imfungwa, impunzi; n’abandi batagira shinge na rugero.
Ibi Yesu yongeye kubishimangira ubwo yakizaga umuntu urwaye urushwima ku isabato (Luka 14:1-14). Ahereye kuri uwo muntu, Yesu yatanze inyigisho igaragaza uburyo isabato ikwiye kubahirizwa. Umuntu urwaye urushwima aba amerewe nabi cyane; akenshi inda ye iba yaratumbye, yuzuyemo amazi, rimwe na rimwe atagira uruhumekero. Nta gushidikanya ko umuntu nk’uwo atari yatumiwe; yari ari kurebera kure. Ku Bafarisayo, indwara nk’iyi ikomoka ku cyaha runaka umuntu yakoze rwihishwa. Mu bitekerezo byabo uyu muntu yari umunyabyaha, ku buryo kurwara urushwima cyari igihano cy’Imana. Bavandimwe, ntitukihutire guca imanza. Igihe tubonye umukene, umurwayi, umushonji, umunyabyaha, ikihutirwa si ugushakisha no gutinda ku mpamvu yabimuteye ahubwo ni ukwihutira kumutabara. Kubahiriza isabato neza ni ugushyira mu bikorwa itegeko risumba ayandi ry’urukundo tutitaye ku mihango y’idini; ku bwoko cyangwa ikindi icyo aricyo cyose. Imana yadutegetse gukunda bagenzi bacu nk’uko twikunda. Ese ni nde muri twe warwara ntiyifuze kuvurwa, yasonza ntiyifuze guhabwa icyo kurya, yagira inyota ntiyifuze guhabwa icyo kunywa? None se uriya murwayi ntiyari akeneye kuruhuka? None se kuziririza imihango y’isabato nyamara arwaye urushwima byari gutuma yumva aruhutse? None se koko ntibyari byiza kumukiza n’ubwo hari ku isabato?
Yesu abajije iki kibazo, Abafarisayo baricecekeye. Ni ukuvuga ko muri rusange bari bumvise agaciro k’umuntu ugereranyije n’isabato, ariko bakomeza gutsimbarara ku muco wabo. Nyamara si bo bonyine batsimbarara! No muri twe hari abagitsimbaraye ku migenzo y’idini n’“ibyemewe n’amategeko”. Kwizihiza Isabato kuwa gatandatu gusa ni urugero rwiza rwo kureba ku byemewe n’amategeko muri iki gihe! Tugomba kubaha Imana buri gihe. Umunsi ubwawo ntunganya agaciro n’intego y’isabato. Icya ngombwa si umunsi, ahubwo icy’ingenzi ni ikigambiriwe. Pawulo yagaragaje ko nta munsi uruta iyindi bityo akaba nta muntu wakagombye gucira undi urubanza ashingiye ko atubahiriza umunsi runaka (Abar. 14:5-6; Abakol 2:16). Pawulo yavuze ko amategeko y'imihango ya ba sogokuruza atagombye kutubata (Abakol 2:8, 20). Niba Yesu yaranze kuzirikwa n'isabato, nta mpamvu y'uko twe twazirikwa nayo. Abakristo bayoborwa n’amategeko ya Kristo, bityo bakwiye kuziririza isabato mu buryo yayiziririzaga ( Abagalatiya 6:2; Abakolosayi 2:16, 17). Yesu yatwigishije ko twakagombye gusenga iminsi yose aho gusenga rimwe mu cyumweru (Luk 21:36; 18:1). N'ubwo bimeze bityo ariko, ntidukwiye kwirenza iminsi irindwi tudakandagira mu rusengero (Abah 10:25).
Kuva kera amatorero ya gikristo yasengaga ku cyumweru. Ibyo ariko ntivuvuze ko dukwiye gucira urubanza abasenga ku yindi minsi. Impamvu amatorero menshi asenga ku cyumweru nuko ariwo munsi Kristo yazutseho, ariko ntibivuze ko ari itegeko ry’Imana. Gusenga ku cyumweru byatangijwe n’intumwa kuva kera. Kuri uwo munsi, intumwa zagize akamenyero ko kujya ziterana (Ibyak 20:7). Ubwo Yohana yahishurirwaga, hari ku cyumweru (Ibyah 1:10). Guterana ku cyumweru byarizanye ntawe ugombye kubitegeka. Icyakora, Yesu we yasengaga iminsi yose ndetse ku isabato akaza mu isinagogi kugira ngo ahahurire n'abakeneye ijambo ry'lmana abone uko abigisha iby'ubwami kuko ari wo munsi bari baramenyereye ko bagomba kuza mu nzu y'lmana. Bivuze ko gusenga ku isabato, nta cyaha kirimo kandi ko no gusenga ku wundi munsi utari isabato na bwo nta cyaha kirimo.
Nyamara hari abagenda basesereza abandi ngo ni uko basenga ku munsi runaka. Mubyo bashingiraho harimo n’ibisobanuro by’iminsi mu ndimi z’amahanga. Nk’uko tubisanga mu inkoranyamagambo (dictionnaire) yanditswe na Centre National de Ressources Textuelles et Lexicales (CNRTL), umunsi wo ku cyumweru mu cyongereza witwa Sunday ; day of the sun, bisobanura umunsi w'izuba. Abashaka gusesereza bavuga ko abasengaga izuba bajyaga basenga kuri uwo munsi wo ku cyumweru maze bagashaka kumvikanisha ko gusenga ku cyumweru byaba bifitanye isano n'abo bantu basengaga izuba bityo bagashaka kwangisha abantu uwo munsi no kubatera ubwoba ko gusenga ku cyumweru byaba ari ubuyobe. Nyamara iyo tugiye mu gifaransa, tubona ko ijambo « dimanche » rikomoka ku Kilatini « Dies dominicus » bisobanura ngo "umunsi w'Umwami". Usibye n’ibyo, ugiye kujora iminsi igize icyumweru wasanga yose ifite inenge. Urugero nko ku wa gatandatu mu Cyongereza ni « Saturday » (Dies Saturni, jour de saturne), bisobanura umunsi w'umubumbe uzenguruka izuba witwa Saturune. Uwasesereza yavuga ko abasenga ku wa gatandatu baba basenga uwo mubumbe. Birumvikana neza ko abashingira ku nkomoko y'amazina y'iminsi mu ndimi z'amahanga bashaka gusesereza abandi nta shingiro na rito bafite. Amazina y'iminsi igize icyumweru uko ari irindwi yagiye atangwa bashingiye ku kwezi, izuba ndetse n'imibumbe yo mu kirere igaragiye izuba.
Muby’ukuri igifite agaciro si umunsi umuntu asengaho. Igisobanuro cy’isabato kirakomeye kuruta umunsi w’isabato. Yesu yerekanye ko isabato idakwiye gukomeza kuba umutwaro uremereye umuntu kandi yarashyizweho ngo imubere umugisha. Yesu kandi yashimangiye akamaro ko gukora neza n’ubwo byaba ku isabato ubwo yavugaga ati: « Data arakora kugeza n’ubu, nanjye ndakora » (Yoh 5:17. Yongeyeho ko nta na kimwe akora atarakibonanye Data (Yoh 5:19). Kubahiriza isabato bya gifarisayo ni ukuyica. Kubw’Abafarisayo, kubahiriza isabato biruta gukiza umurwayi. Aha rero isabato iba itaye igisobanuro cyayo cy’umwimerere. Niyo mpamvu Yesu yaje ngo asubize isabato agaciro kayo. Igisobanuro cy’isabato ni uko umurwayi akira, umunyantege nke agatabarwa, urengana akarenganurwa. Gukora neza ku isabato rero biruta kubahiriza isabato by’umuhango.
Igihe Yesu akiza umuntu wari umaze imyaka 38 amugaye, yabikoreye ku kidendezi kitwa Betesida ; bisobanura ngo : « inzu y’imbabazi no kurenganura » (Yoh 5 :1-2). Bityo gukiza umurwayi, ni ukumurenganura. Mu gihe Yesu yirengagizaga amategeko y’imihango y’isabato ku bushake, yabaga yubahiriza icyo ayo mategeko yashyiriweho. Yesu ntiyubahirije isabato gusa ahubwo yaje no kuyisohoza. Muri we niho intego y’isabato n’umwaka w’imbabazi byasohorejwe. Niyo mpamvu yavuze ati : « Mwitekereza ko nazanywe no gukuraho amategeko cyangwa ibyahanuwe. Sinaje kubikuraho, ahubwo naje kubisohoza » (Mat 5 :17). Kuvuga ko Yesu yaje gusohoza itegeko ry’isabato bishatse kuvuga ko yaje gusubizaho ubutabera mu isi yose.
Muvandimwe, birashoboka ko wajyaga wubahiriza umunsi aho kubahiriza isabato. Rekeraho kubatwa n’ikabyamategeko! Ibuka ko kubahiriza isabato nyako ari ukurenganura abarengana, kwifatanya n’abashonji, abakene, imfungwa, impunzi ; imfubyi n’abapfakazi ; ibyo kandi ukabizirikana buri munsi. Nawe wahoraga uhagaritse umutima kubw’iterabwoba bagushyizeho ngo ntusenga ku wa gatandatu, ngo usenga izuba, n’ibindi, ndakugira inama yo gufata iminsi yose ukayihwanya ; bityo bizatuma utsinda ubwoba waterwaga no kumva ko utubahiriza isabato. Kubatwa n’isabato bishobora kukubuza agakiza kabonerwa muri Kristo Yesu, kuko bituma wibwira ko utsindishirizwa no gusohoza ibyemewe n’amategeko. Nyamara ku rundi ruhande, icyumweru ni ikimenyetso cyo gusohoza umurimo wo gukiza wa Yesu Kristo wasurwaga n’isabato. Niba twarahisemo kuruhuka ku cyumweru ni uko ari ikimenyetso cy’umudendezo Yesu Kristo yaturonkeye. Kumvira ubushake bw’Imana ntibihatira umuntu kubahiriza uwa gatandatu (Samedi) ngo ube umunsi wo kureka gukora. Ahubwo uko kumvira kuduhatira kwimika ubutabera mu mibereho yacu ya buri munsi, kuko aricyo gisobanuro nyacyo cy’isabato.
Amahoro Imana itanga aruta ayo umuntu wese yakwibwira ajye arinda imitima yanyu n’ubwenge bwanyu, kugira ngo mukomeze kumenya no gukunda Imana n’Umwana wayo Yesu Kristo Umwami wacu. Kandi umugisha w’Imana ishobora byose, Data wa twese, Umwana, kandi Umwuka Wera ube muri mwe, kandi ugumane namwe iminsi yose. Amina!
Arch. SEHORANA Joseph / WatsApp: 0788730061 / Website: http://www.sehorana.com/
E-mail: sehojo2007@yahoo.fr
Last edited: 24/10/2020
Add a comment

robotstxt: allowed

filter: keep


text:
Abahinzi b’ibishyimbo bizwi nk’injyamane bo mu karere ka Burera baratangaza ko bishimira ko bafashijwe kubona isoko nyuma y’aho bari bamaze igihe barabuze aho bagurisha umusaruro wabo.
Ibishyimbo by’injyamane ngo bikungahaye kuri feri kandi bikaba biryoha cyane. Muri Burera byahinzwe mu murenge wa Kivuye, Bungwe, Gatebe na Butaro.
Ababihinga bavuga ko isoko babonye barikesha ubuyobozi bwiza bwita ku muturage bukumva ibibazo afite.
Uzabakiriho Aimable umwe muri abo bahinzi yagize ati: “Twagize ikibazo k’isoko tukigaragarije ubuyobozi batuba hafi badufasha kuribona. Ubu ni byiza cyane kuko n’igiciro abaduhaye isoko baduheraho kiradushimisha. Mbere twajyaga tubura aho tugurisha umusaruro wacu, ariko ubu nta kibazo tuzongera kugira. Kubona isoko ni inyungu nyinshi ku baturage kandi n’amafaranga tuyafatira iwacu ntituyashakire mu kindi gihugu kuko mbere twajyaga kubigurisha Uganda”.
Ku ruhande rw’abacuruza ibi bishyimbo, na bo bavuga ko basubijwe. Mukamwiza Josiane umwe mu bacuruzi bo mu karere ka Burera avuga ko nyuma y’aho babonye iri soko, biteze ko ibi bishyimbo noneho bizagurwa neza.
Agira ati: “Twizeye ko bizagurwa cyane ubwo tubonye isoko, tugakuramo ibitunga abana bacu tukiteza imbere. Bitandukanye na mbere aho byaduheragaho n’utuguriye akatugurira duhomba, kuko twabaga twabicuruje mu buryo butemewe. .”
Yongeyeho ati: “Umusaruro w’injyamane ntuzongera kuba ikibazo kuko Ubuyobozi bw’Akarere ka Burera bwamaze kubona umushoramari uzagura ku giciro kiza.”
Umuyobozi w’Akarera ka Burera wungirije ushinzwe ubukungu n’iterambere Munyaneza Joseph ati: “Ni isoko ryo kuri murandasi twaje kurimenya turabahamagara tuvugana na bo baratwemerera biyemeza kuzagura uwo musaruro ku mafaranga y’u Rwanda 620 (maganatandatu na makumyabiri) ku kiro. Abo baguzi bavuga ko bitarenze icyumweru abahinzi bagomba kuwukusanya bakazaza gutwara uwo musaruro”.
Kugeza ubu umusaruro wabonetse muri iki gihembwe gishize k’ihinga ngo ni toni hafi 500 ariko byitezwe ko ushobora kurenga nyuma yo kuwusanya neza.
MUNEZERO JEANNE D’ARC


text:
YOMING ni isoko itanga ibitekerezo byisoko ryambere rya feri yimodoka / ingoma ya feri, hamwe na feri / inkweto za feri.
Isosiyete yacu itanga "serivise imwe yo gukemura" ibicuruzwa bitandukanye bya feri kumodoka zose zitwara abagenzi, ibinyabiziga byubucuruzi hamwe namakamyo yoroheje. Ibi bice bikozwe neza kugirango bisobanurwe neza na OE kandi munsi-imwe igeragezwa ryubwiza bukomeye, ikinyuranyo gusa nuko dushobora kuguha igiciro gito cyane. Twihutira kubyitwaramo no gukomeza gutera imbere, uhereye kubaza, gutumiza, gutanga no kugurisha nyuma yo kugurisha, umukiriya nicyo kiduhangayikishije cyane, dutanga ibicuruzwa byabigenewe bifite ubuziranenge muburayi, Amerika, Amerika yepfo, Uburasirazuba bwo hagati, na Afrika nibindi.
Twabonye uburyo bwuzuye bwibikorwa byo gushinga kuva mubikorwa, no kuvura, kubumba, gusuka kumasuku. Na none, kugenzura-igihe nyacyo cyimiterere yubushyuhe nubushyuhe bwicyuma gishongeshejwe, menya neza ko ubuziranenge bwibintu biva mubice bitandukanye.
Imodoka hamwe numero yigice:
Gusaba:
CITROEN JUMPER Agasanduku 2006 / 04-
CITROEN JUMPER Bus 2006 / 04-
CITROEN JUMPER Ihuriro / Chassis 2006 / 04-
Agasanduku ka FIAT DUCATO (250, 290) 2006 / 07-
Bus ya FIAT DUCATO (250, 290) 2006 / 07-
Ihuriro rya FIAT DUCATO / Chassis (250, 290) 2006 / 07-
PEUGEOT BOXER Agasanduku 2006 / 04-
PEUGEOT BOXER Bus 2005 / 09-
PEUGEOT BOXER Platform / Chassis 2006 / 04-
Ibipimo:
Gupakira & Gutanga:
Ibicuruzwa bisanzwe byoherezwa mu mahanga: Isakoshi ya plastike Kugabanuka + Ntabogamye / Agasanduku k'ibicuruzwa + Agasanduku k'ikarito + Pallet
Igihe cyo kuyobora:
Ni ubuhe buryo bwo gupakira?
Ingwate:
1.Umwaka umwe cyangwa 60.000 Kilometero.
2.Mu gihe usanze inenge yibintu cyangwa gukora muburyo bukurikira, tuzasimbuza nta kiguzi, cyangwa dusubize amafaranga angana mugihe:
(1) Ingano yo kwishyiriraho nabi;
(2) Ibibazo byose bifite ireme;
3.Gutezimbere ibikorwa biganisha kubitekerezo nyuma
Q1. Ni ubuhe butumwa bwawe bwo gupakira?
Igisubizo: Mubisanzwe, dupakira ibicuruzwa byacu mubisanduku bitagira aho bibogamiye cyangwa byijimye.Niba ufite ipatanti yemewe, turashobora no gupakira mumasanduku yawe nyuma yo kubona amabaruwa yawe.
Q2. Ni ubuhe buryo bwo kwishyura?
Igisubizo: Na T / T, 30% kubitsa, asigaye 70% yishyura mbere yo kubyara. Tuzakwereka amafoto yibicuruzwa na paki mbere yo kwishyura amafaranga asigaye.
Q3. Ni ubuhe butumwa bwawe bwo gutanga?
A: EXW, FOB, CFR, CIF,
Q4. Bite ho igihe cyo gutanga?
Igisubizo: Mubisanzwe bizatwara iminsi 20-45 nyuma yo kwishyura mbere. Igihe cyihariye cyo gutanga giterwa nibintu nubunini bwibicuruzwa byawe.
Q5. Urashobora gutanga umusaruro ukurikije ingero?
Igisubizo: Yego, turashobora kubyara dukurikije ingero zawe cyangwa ibishushanyo bya tekiniki. Turashobora guteza imbere ibishushanyo mbonera.
Q6. Politiki yawe y'icyitegererezo ni iyihe?
Igisubizo: Turashobora gutanga icyitegererezo mububiko bwacu niba buhari, cyangwa tuzategura umusaruro wikitegererezo. Ariko abakiriya bakeneye kwishyura ikigero cyicyitegererezo hamwe nigiciro cyoherejwe.
Q7. Ugerageza ibicuruzwa byawe byose mbere yo kubyara?
Igisubizo: Yego, dufite ikizamini 100% mbere yo kubyara
Niba ufite disiki ishimishije cyangwa feri ya feri, nyamuneka ntutindiganye kutwandikira ukurikije amakuru akurikira:
Ihitamo ryawe rya mbere rya Auto Feri Disiki & Pad
Terefone igendanwa: 0086-15314256929 Whatsapp / Wechat: 0086-15314256929 Imeri: info@yomingmachinery.com Urubuga: www.yominggroup.com


text:
Muraho bakunzi ba Umuryango.rw. Mbandikiye ngirango mungire inama. Nari mfite umugabo tumaranye imyaka 15 ariko tutarabona urubyaro. Twagiye kwisuzumisha mu bitaro bitandukanye birimo CHUK, kwa Dr Nyirinkwaya no kwa Dr Kanimba tugira ngo tumenye impamvu tutabyara. Hose basangaga umugabo wanjye ari muzima naho njye mfite ibibazo bitandukanye bituma ntabyara. Muri ibyo bibazo harimo ko trompe yanjye yazibye , imisemburo ya Ostrogene na Progesterone iri hasi ndetse na acide nyinshi mu gitsina.
Muri ayo mavuriro yose baramvuye ariko ubwo burwayi bwanze gukira.
Umugabo wanjye yamaze kunyirukana ambwira ko adakeneye guhambanwa ikara ambwira ko nzajya kwivuza namara gukira nkagaruka mu rugo. Yampaye imyaka 2 yashira ntarakira akanyirukana burundu naba naramaze gukira nkongera nkagaruka mu rugo tukabyara.
Nshuti zanjye mumbabarire mungire inama y’icyo nakora kugira ngo nongere nubake naho ubundi biranyobeye.
Murakoze
Nsanzimana Ernest ni Umwanditsi w’Ikinyamakuru Umuryango. Afite Impamyabumenyi y’Icyiciro cya Kabiri cya Kaminuza (A0) mu Itangazamakuru n’Itumanaho yakuye muri Kaminuza y’u Rwanda Ishuri ry’ itangazamakuru n’ itumanaho
Muraho neza bavandi none se ko mbona ibi byabaye 2017 nubu baracyakora abo Bantu mudufashe nanjye mfite icyo kibazo rwose mwana mukoze kdi mujye mu nadusengera ntibiba byoroshye mwamfasha mukansubiza niba abo baganga bigikora nubu 2021 murakoze kdi kubwitange mugaragaza mugufasha bagenzi banyu
icyo kibazo nanjye nari nkifite cyo kutabyara , reka nkurangire umutu wamvuye ; yitwa Nemeye atuye Shangasha /Gicumbi imbere ya centre de Sante ya Shangasha ,, uhageze wabaza abahatuye bakamukurangira , ni umuntu uvura akoresheje imiti yïbyatsi kandi agira ihishurirwa . numubona azagufasha . hari undi muntu namurangiye none ubu yabonye umwana kandi nawe yari amaze imyaka itanu , nanjye byaciyemo hashize imyaka ibiri .
ukeneye amakuru amakuru arambuye kuri uwo muntu wakuvura wazajya kumureba kandi ujye usenga Imana niyo itanga urubyaro ikabnyuza mubavuzi .
umuti ndawufite
Uraho neza muvandimwe!Imana niyo itanga urubyaro biragusaba gusenga cyaneee!arko ukanivuza nakurangira dr Mohamed wo kuri Legacy, cg dr Ngoga wa Meadheal
Uraho neza muvandimwe!Imana niyo itanga urubyaro biragusaba gusenga cyaneee!arko ukanivuza nakurangira dr Mohamed wo kuri Legacy, cg dr Ngoga wa Meadheal
uzampamagare kuri 0722435743 nzakurangire ukuvura
Niba atarajyayo ari kwikereza kubusa pe kuko njya nganira nuriya muganga bakurangiye 078150912 muhamagare mumezi 5 uzaba utwite kubushake bw’Imana,gusa iyo nkubona mbere nari kukwitwarira kuko nashakaga nkawe birangira mubuze pe
uze kumpamagara 0786720044.
urabaza icyo wakora se umugabo wawe ntiyakikubwiye?
Nanjye nigeze kugira ikibazo nk’icyawe nkimaranye imyaka 17. Umugabo wanjye yarankunze
aranyihanganira ariko umuryango we wari waranyanze bavuga ko naje guca umuryango wabo.
Umudamu w’inshuti yanjye witwa Jeanne yandangiye umuvuzi wo mu bashinwa ufite numero ya
0787150912. Yaramvuye hashize imyaka ibiri n’igice. Maze kubyara umwana umwe w’umuhungu kandi
ntwite indi nda y’amezi abiri n’igice. Nawe rero uzamuhamagare agufashe. Numero ye ni 0787150912
Umva muvandi uzage kwa Yezu Nyirimpuhwe mu Ruhango kucyumweru cyambere cy’ukwezi uzamubwire ibyawe byose uzahava yagusubije kuko aruhura abarushye n’abaremerewe n’imitwaro! Kd uzageyo pe
Muraho madame
Nitwa Jean Paul , ndi umuganga nkaba nkora muri bimwe muri ibi bitaro bivuzwe haruguru. Nibyo koko
uraremerewe cyane kubura urubyaro ni ikibazo gikomeye ku bagore. Ahenshi imiryango y’umugabo
iramutererana agasigara nta gaciro. Gukemura ikibazo cyo kutabyara ku bagore bikunze kugorana
kurusha igihe ikibazo kiri ku mugabo. Bimwe mu bibazo bishobora gutuma umugore atabyara harkuziba
kw’imiyoborantanga (trompe), kugira acide nyinshi mu gitsina cy’umugore, kugira imisemburo ya kigore
idahagije, ihindagurika ry’ukwezi k’umugore, kugira infection sexuelle transmissible ziri chronique ku
mugore kugira umusemburo wa ostrogene urenze urugero cg se uri hasi cyane umusemburo muke wa
progesterone, intanga za kigore zitameze neza. Utubyimba turi mu murerantanga ovaire ndetse no
kudakora neza kw’imisemburo ya hypophyse na hypotramis.
Kuvura ubu burwayi ku bagore bikunze kugorana cyakora ubuvuzi bw’abanya Aziya burabishobora. Kuri
ubu hari umugabo uri gufasha abafite iki kibazo yifashishije ubuvuzi bwa gishinwa. Uzamugane urebe ko
hari icyo yakumarira kuko amaze gufasha benshi. Numero ni (+250)787150912. Iyi numero ninayo
akoresha kuri watsapp
Umva muvandi uzage kwa Yezu Nyirimpuhwe mu Ruhango kucyumweru cyambere cy’ukwezi uzamubwire ibyawe byose uzahava yagusubije kuko aruhura abarushye n’abaremerewe n’imitwaro! Kd uzageyo pe


text:
Kumva ko ari inshingano ze gufasha umuryango mugari w’abanyarwanda mu mikoro ye, akabishishikariza abandi ko gufasha bidasabira kugira byinshi (ibya mirenge) agashinga umuryango utari uwa Leta ugamije gufasha abana n’imiryango itishoboye mu Rwanda, umunyamakuru BUJYACYERA Jean Paul bakunda kwita GUTERMANN GUTER arashimira Leta.
Ninyuma yaho bashyikirijwe icyemezo cy’iyandikwa cy’umuryango utari uwa Leta bahawe na RGB kuya 3 Ukuboza 2018.
Hashingiwe ku biteganywa mu ngingo ya 16 y’itegeko no 04/2012 ryo kuwa 17/02/2012 rigena imitunganyirize n’imikorere by’imiryango nyarwanda itari iya leta, NUFASHWA YAFASHA ORGANIZATION yemerewe gukorera mu Rwandank’umuryango nyarwanda utari uwa Leta.
Icyemezo uyu muryango wahawe gifite agaciro k’umwaka kandi ngo bafite icyizere ko icyaburundu nacyo bazagihabwa kuko ibikorwa byabo birivugira.
Mu kiganiro yagiranye n’ikinyamakuru cyacu yagarutse ku gushimira Leta uburyo yorohereza abafite ibikorwa bigaragarakuborohereza kubona ibyangombwa ndetse n’ubujyanama ku mikorere.
Yagize ati “Dushimira urwego rw’akarere ka Gatsibo ku mikoranire ya hafi mu kugera ku mihigo myiza yo guharanira imibereho myiza yabagenerwabikorwa’’.
Icyangombwa duhawe kizadufasha gukora byemewe n’amategeko, gutsura umubano n’imikoranire nindi miryango yaba iya Leta nitari iya Leta, nyarwanda cyangwa mpuzamahanga dusangiye intego.
Muri uyu mwaka wa 2018 twageze kuri byinshi birimo Irererero n’ishuri ry’inshuke twibarutse ryigamo abana bava mu miryango itishoboye itabona ikiguzi cyo kwiga mu mashuri yigenga. Abana bagera kuri 58 bahise batangira kwiga bakajya bahabwa n’ifunguro rya mugito rya buri munsi.
Hatanzwe ibikoresho by’inshuri no kurihirwa ibisabwa byose ku bana biga mu mashuri abanza n’imfura zacu ziri mu kiciro rusange, bose bava mu miryango itishoboye. Hahuguwe ababyeyi bagera kuri 60 babana dufasha kugirango bibumbiye mu matsinda yubwizigamire mu rwego rwo gukomeza gufatanyiriza hamwe uburere n’imibereho yabana muri rusange, hanatangwa ihene ku miryango 30 nibindi.
Anasoza asaba abagiraneza ( abantu ku giti cyabo, amatsinda yabantu) bafite umutima wo gufasha ko bahawe ikaze mu kuremera no gufasha abatishoboye babikuye ku mutima.
Umuryango NUFASHWA YAFASHA Organization watangiye ibikorwa byawo mu ntangiriro za 2014, utangirira mu karere ka GATSIBO, umurenge wa Ngarama, ukaba ufite gahunda uko ubushobozi buzajya buboneka bazagurira ibikorwa mu gihugu hose.
370 total views, 1 views today


text:
Niba urugo rwawe satani arunyuraho atagusuriye kuki wakwiha naka ngo “yahisemo gusenya urwe!”?
Kuba ibyawe bicamo suko urushije abandi ubutoni reka gukoronga
Nakaguru ku kandi uti “rero yahisemo gusenya”?!!!! wowe harya wahisemo kubaka cyangwa Imana Yakurindiye urugo kuko wenda itazi ko utakwihangana Satani aguteye.
Ukekako uri igitangaza cyane cyangwa ufite ubwenge bwinshi bwatumye ubasha kurinda izamu ryawe kurusha abandi? urashaka kuvuga ko abanyarwandakazi bose n’abagore bose ku Isi batandukanye n’abagabo babo aribo babihisemo neza 100%? Bose koko nuko se banze ibyiza?
Ndakwibariza kuko kenshi mumera nkabazi bibera mungo z’abandi munzu, muri make mubona hose !!!!! Na future murayerekwa yampay’inka niko uri igitangaza peeeee wenda sigusa nkanakubaza nti “ibanga ryawe n’ubwenge wakoresheje ngo ube uhiriwe nuko uri ntamakemwa, ihoho muhorakeye abandi ukaba ubarusha ubutoni ku Mana? ndi kukwibariza.
Muri make urwawe ruratekanye uti reka nemeze ko undi yahisemo gusenya? wari uhari? ariko twagiye twirinda gusubiza mu mwanya w’abandi? byaba ari ko byagenze nkisenyera muvuze ukuri mwakoresha amagambo akomeye nkariya. Gukomeretsa uwo umusumari utafashe mu gikuta yarawuteresheje inyundo n’ingufu z’ibihe bikungura iki?
Ese twasoje imitongero byibura tukagira ijambo risoza neza tuti ” Naka Uwo B atuze yakire amateka kandi iyo sujet ibe closed” aka rwose niko nanjye ndagashyigikiye ariko se byabaye byiza byiza tutabanje kumujombaguraa ibikwasi kuko ngo nta wugira gute harya ahetse iki?
Iyo uvuga ibyunezerewe iwe ujye unazirikana ko uwo utaramiyeho yasamye agatwita amezi 9 akabyara ariko satani akamugera amajanja akarumbya nyuma y’inzira n’ibihe bitatanze imvura itanga umwero.
Ese kuki tutavuga ko nta mugisha wo ku Isi yabibonyemo ahubwo byabaye ibyago bimwe bimuha imigisha y’ubuzima bw’Iteka? nabyo birashoboka . Ese kuki bitaba ibigeragezo ngo satani irebe ko yihakana izina ry’Imana?
Nziko gutandukana bibaho kandi byemewe ku mpamvu ntasobanura ikibujijwe ahubwo ni ukongera gushaka uwo mwashakanye akiriho niko byanditse …..
Ko ubuzima ko ari gatebe gatoki wagirango se abikore nka bimwe byakera ngo uko biri kose umukobwa agomba kunamira izo yakowe? Iyo zirimo imigeri, ingumi, gucunaguzwa, kwicishwa ururimi, gutegekwa n’abashyitsi baza aho, guhozwa ku nkeke no gutotezwa, uburaya n’ubuhehesi, kwishongora mu mafuti wanavuga ugakubitwa nk’imbwa za kera, wahitamo kumugazwa ngo ni urukundo? Ese ninde wakwishimira kurara arira bugacya? Yanavunika akiturwa gutukwa, gusuzugurwa no kwerekwa ko ntacyo avuze ko kandi atanahari ntawamushakisha? Ninde usibye uwo Imana Yahaye impano yo kwihangana ubasha kubaho gutyo? Harya gutandukana n’ikosa, muri make umuntu avumwe kandi bamuvunagure kweli bamukurure hasi nako bakurubange hasi agume aho?
Ariko twemera ko uwo bakora ibyo yabyawe nawe ari umwana iwabo? Ese ari maman wawe bakubita ureba ?!! Waceceka ngo niyubake? Iyi subject iragoye si ibyo gukinisha ahubwo ababashije kwihangana muri intwali ntiwankurura umusatsi gatatu ngo dukiranuke uko nzi nteye n’urutoki mu gahanga twaba babiri none mwe mwabishoboye nirihe banga?
Niba ntabyo wigeze niki kiguha kwiha abarara barira? Wowe ugaramye mumbabarire mbibarize ivutu ry’umunezero ntatukanye ntibikabe biduha uburenganzira bwo kwiha abashobewe n’inzira bifuje?
Ese ntitwahirwa tukajya inama byaba ari nukuri tukagusobanura mu magambo adakomeretsa…. ese ibyo yanyuzemo kuki ahubwo bitamuhungabanya akamera kuriya akisobanura nkiwidefenda bitewe no kwanga kugwa hasi ngo acumbagire? Maze noneho mukamwota;
ariko wemera ko abanyarwanda bakuvuga bakagutuka ukageraho ukaba nk’igisimba neza? ese uratuzi uko duteye? cyangwa nawe waba uri nk’abandi? ndakwibariza simbyemeza nziko atariko uteye? gusa mujya mufata umwanya mukareba comments z’abanyarwanda kuri za website? nawe se waba uri mubazandika? oya….. siko nturi muri bo gusa please nokuba uwo ahagaze akomeye kuriya nabyo n’Imana naho ubundi twasaza umuntu akiruka ku musozi ……
Muti yahisemo gusenya ntitugashungure ngo twifuze kumenya utwimbere mu gihe benetwo baturyamyeho tuza umenye ko intimba, umutwaro n’ibyishimo byundi ntago tubasha kubyumva ubyumvise ntiwavuze ukoronga ujomba uwo ijuru ryagwiriye akiruka.
Imigisha yawe niye si imwe , kimwe nuko iye niyanjye atari bimwe, uko ureba ibintu iwawe siko bigomba kugenda ahandi kandi ibyawe byose siko ari byiza kurinjye kimwe nuko ibyanjye ataribyo byiza kuri wowe, warifuje urahaha uraronka shimira unifurize abandi ko bazanezerwa kuko umunezero wawe nzi abagore benshi batawuzi banashaje ntawo bigeze kandi niko kuri , hari abagabo nabo bashatse ariko ibyishimo mungo bivugwa mungo z’abandi babiheruka umunsi w’ubukwe, Isi rero yaranduye niba iyawe ubamo itarandura dushime kandi dusabe utarahiriwe wese ku mpamvu izarizo zose yaba izo yatewe,yaba izo yiteye, yaba izo yohererejwe zavuyemo urubuto rubi abo bose ni abacu turabafite mu miryango yacu bamwe barareze bonyine bakuza urubyaro, abandi byarabananiye baba baragerageje cyangwa baraterereye iyo si abo gukwena no gutekerereza ngo nibyo bahisemo…….
Murakoze kandi aho nanditse ndemereye mu burakari mu mbabarire birangora kwihanganira umubyeyi ukomera undi wenda iwanyu birashoboka simbyemeje… gusa iwacu aho umukobwa asitaye dutega yombi ngo azongere abyuke atege urugoli ntago dusesereza aho yavanye urugingo rumwe niho dufata ngo akomere nta nduru zihaba.
Kubyumva uku wenda nihariye ntarindi banga nuko ikintu cyose nzi kibi ku Isi cyavuzwe ku isi usibye kimwe cyonyine ariko nacyo simbizi neza ( aricyo kwica) cyakozwe ku muntu wese dufitanye isano kandi cyaba cyarakozwe nanone nundi twaba dushobora kuba mfitanye nawe isano niyo mpamvu ntawe niha ngo hato ntazasanga nikoze munda cyangwa nkaha akamo uwacu.
Gucyaha nabikora kandi nibyo dusabwa ariko ntatonetse uri mu mahina “Kuziga mu buzima bwundi satani yateye hejuru nicyo dusabwa “kuko uwo turi guha urwamenyo wasanga muhuje isano n’intambara z’Isi turwana.
Isano tudafitanye iyo y’amaraso wenda bamwe bibaha kwibasira abandi ariko iy’ubumuntu ntawumenya aho isaha urushinge rwikaraga ugeze niyo mpamvu bagara umunezero n’urukundo umunsi Isi yagutonetse utazakanguka ngo abe aribwo umenya.
Nigeze kugera aho nshaka kujya gutura muri Nyungwe njyenyine bitewe no kwicishwa ururimi n’urutoki hamwe ubura nuwakugirira impuhwe nawe wibuze numva nakwihisha nkaba ahataba abantu iyo mbonye umuntu rero umuntu wiha abandi aho bakandagiye akahotsa binyibutsa ibyo bihe; ingufu nakuye muri uko gutotezwa no mu bwigunge ariko cyane cyane kujombwa ibikwasi nutazi intambara n’intimba byubatse umutima wanjye bigahita binsaba kuba nasaba ufite ururimi rutwika n’ibitekerezo bijombana kurekera. Nukuri turekere igihe niki.
Uwisangamo hano ubabajwe aramfite ndakumva Mama kandi impore.
NTAWANGA IBYIZA ARIKO NTANUHA AKAMO UWO BICITSE.
Dady de Maximo Mwicira-MITALI


text:
Gukusanya Ubwiherero CATINO yavutse kubushake bwo gutanga ishusho kubitekerezo. Iki cyegeranyo gikangura ibisigo byubuzima bwa buri munsi binyuze mubintu byoroshye, bisobanura gusobanura archetypes zihari zibitekerezo byacu muburyo bwa none. Itanga igitekerezo cyo gusubira mubidukikije byubushyuhe nubukomezi, hifashishijwe ibiti bisanzwe, bikozwe mubikomeye kandi byateranijwe kugirango bikomeze ubuziraherezo.
Izina ry'umushinga : CATINO, Izina ryabashushanya : Emanuele Pangrazi, Izina ry'abakiriya : Disegno Ceramica.
Igishushanyo kidasanzwe nuwatsindiye igihembo cya platine mugikinisho, imikino nibirori byo gushushanya ibicuruzwa. Ugomba rwose kubona ibihembo bya platine byegukana ibishushanyo mbonera bya portfolio kugirango umenye ibindi bikinisho byinshi bishya, bishya, byumwimerere kandi bihanga igikinisho, imikino nibikorwa byo gushushanya.


text:
"Umurage Mwiza" ni Album nshya ya Tonzi igizwe n'indirimbo 7, ikaba imara iminota 24. Tonzi yayishyize hanze mu mpera za Mata 2022 mu gihe u Rwanda n'Isi biri mu minsi 100 yo kwibuka ku nshuro ya 28 Jenoside yakorewe Abatutsi. Igizwe n'indirimbo umubyeyi we yakundaga kuririmba akiriho ndetse hariho imwe muri zo ikubiyemo amagambo ya nyuma yasize yandikiye umukobwa we Tonzi.Â
Mu kiganiro na inyaRwanda.com, Tonzi yahishuye ko umubyeyi we wishwe muri Jenoside yakorewe Abatutsi ariwe akomoraho impano y'ubuhanzi, ashimira Imana ku bw'umurage mwiza yamusigiye. Ati "Ndashima Imana cyane kunshoboza, nshimira cyane ababyeyi banjye ku murage mwiza wo kuramya no guhimbaza Imana nisanzemo, gusenga buri munsi, uko twateranaga nk'umuryango ni impano ikomeye cyane mu mikurire y'umwana ndabishimira Imana cyane".
Yavuze ko izi ndirimbo yahereyeho ari zo umubyeyi we yakunda kurusha izindi. Ati: "Izi ndirimbo uko ari 7 nabanje gukora mu zindi nyinshi yakundaga, ni uko ari zo ziyoboye izindi Mama yakundaga kugeza ku munota wa nyuma duherukana. Urwandiko yasize yanditse ni urw'iyo ndirimbo isoza "Yesu abe hamwe nawe hose". Ariko mu gihe cyose twari kumwe izo ni zo yibandagaho cyane. N'izindi nzakomeza kuzishyira ku zindi Albums zizagenda zikurikira zihariye zo mu gitabo zihimbaza Imana".
Tonzi akiri agahinja, hano yari ateruwe n'umubyeyi we wishwe muri Jenoside yakorewe Abatutsi
Uyu muhanzikazi yadutangarije ko iyi Album ye "Umurage Mwiza" ayifata nk'urwibutso ku bana be n'umuryango wose, akaba ari umurage yasigiwe n'umubyeyi we. Yavuze ibibazo yabajijwe n'abana be byamusunikiye gutunganya izi ndirimbo muri studio. Ati "Icyanteye gukora iyi Album, ni urwibutso rukomeye ku bana bacu ndetse n'abo mu muryango mugari. Nayikoze nyuma yo kubazwa ibibazo bitandukanye n'abakobwa bacu aho umwe muri bo - umuto arihariye mu kubaza cyane - yarambajije ngo 'Mama ko nguhamagara Mama, wowe ntarakumva uhamagara Mama'? "
Tonzi avuga ko byamusabye gutekereza neza ku gisubizo ari buhe umwana we. Ati: "Eeee byansabye gutekereza gato icyo musubiza numva biraremereye, ndamubwira nti 'ni uko atakiriho'. Akomeza ambaza byinshi uko nyirakuru wabo yari ameze, ngenda mbasobanurira ko yakundaga kuririmba cyane za ndirimbo mwumva nkunda kuririmba zo mu gitabo, akaba yari azi ubukorikori, kudoda, kuboha n'ibindiâ¦"
Ati "Bagenda bambaza byinshi. Kuva ubwo ngira icyo gitekerezo kuko ndazibaririmbira (indirimbo) ariko nsanga kuzikora muri studio bizabafasha kuzumva kenshi mu bihe bitandukanye, bakazifata mu mutwe tukajya tuziririmbana kenshi kuko iyo twahuye nk'umuryango mugari turaziririmba, nibanda cyane ku zo Mama yakundaga kuririmba kenshi, uwo murage mwiza ugakomeza gutemba no mu bana bagakura baririmbira Imana".
Tonzi yashyize hanze Album y'umurage mwiza yasigiwe n'umubyeyi we
Tonzi yakomeje avuga yasanze ari byiza gusohora iyi Album ye "muri ibi bihe twibuka Jenoside yakorewe Abatutsi aho twibuka umubyeyi wanjye, abavandimwe bo mu muryango mugari ndetse n'abandi banyarwanda bishwe bashinyagurirwa muri Jenoside yakorewe Abatutsi mu 1994. Uru ni urwibutso rukomeye rumutwibutsa kuko izi ni zimwe mu ndirimbo ze zihariye yakundaga cyane. Nzakomeza no kugenda nzikora muri studio kugira ngo umurage yadusigiye utembere no mu buzukuru gukomezaâ¦"
Iyi Album nshya ya Tonzi iri kuri shene ye ya Youtube "Tonzi", ikaba igizwe n'indirimbo 7 zikunda gukoreshwa cyane mu Itorero ry'Abadivantiste b'Umunsi wa Karindwi, ari zo: "Gihe Cyiza Cyo Gusenga No 100", "Mbese Urumva Ushaka No 93", "Mu Gitondo No 82", "Huguma Mutima Wanjye No 20", "Ungumane No 29", "Uri Uwera No 200" na "Yesu Abe Hamwe Namwe No 41". Tonzi ati: "Abakunzi bose b'izo ndirimbo ndayibatuye". Yashimiye cyane Producer Livingstone Legacy wamutunganyirije iyi Album.
Uwitonze Clementine ari we Tonzi yakomoje ku byo ahishiye abakunzi be mu minsi iri imbere, ati: "Mu minsi iza mbahishiye ibindi byiza byinshi". Yasoje ashimira abakomeje kumushyigikira mu muziki we wo kuramya Imana barangajwe imbere n'umuryango we, ati: "Ndanashimira cyane umuryango wanjye umba hafi mu bikorwa byanjye, nananishimira inyarwanda.com ko muba muhari iteka gushyigikira ibikorwa by'abahanzi mukabigeza ku bakunzi bacu aho baherereye hose".
Tonzi yashyize hanze Album nshya 'Umurage Mwiza'
Tonzi yunamiye umubyeyi we wazize Jenoside yakorewe Abatutsi
KANDA HANO UREBE ALBUM Y'INDIRIMBO TONZI AFATA NK'UMURAGE YASIGIWE N'UMUBYEYI WE
Source : https://inyarwanda.com/inkuru/116779/kwibuka-28-tonzi-yasohoye-album-umurage-mwiza-yindirimbo-7-zakundwaga-bihebuje-numubyeyi-w-116779.html


text:
Ikirangaminsi Umurima ni kalendari yimpapuro. Byuzuye neza bituma umurima muto ushimishije wuzuye hamwe ninyamaswa esheshatu zitandukanye.
Izina ry'umushinga : good morning original calendar 2012 “Farm”, Izina ryabashushanya : Katsumi Tamura, Izina ry'abakiriya : good morning inc..
Igishushanyo kidasanzwe nuwatsindiye igihembo cya platine mugikinisho, imikino nibirori byo gushushanya ibicuruzwa. Ugomba rwose kubona ibihembo bya platine byegukana ibishushanyo mbonera bya portfolio kugirango umenye ibindi bikinisho byinshi bishya, bishya, byumwimerere kandi bihanga igikinisho, imikino nibikorwa byo gushushanya.


text:
Umushumba wa Diyosezi ya Kabgayi Mgr Smaragde MBONYINTEGE yakiranye ibyishimo urubyiruko rwa Diyosezi ya CYANGUGU rwamusuye kuwa gatandatu tariki ya 4/01/2020
Mu kiganiro bagiranyi yarushimiye uruhare rugira mu iyogezabutumwa ry’urubyiruko! Yagize ati: abajene b’i CYANGUGU nta muntu utabazi muri forum! Muzwiho kwitabira kurusha abandi, muzwiho gushyuha no gushyushya abandi, yongeraho ati no kurimba muri abambere n’ikimenyimenyi uko mwambaye uyu munsi birisobanuye!
Yabashimye kuri urwo rugero rwiza mu iyogezabutumwa ry’urubyiruko batanga anabashimira ubwitange badahwema kugaragaza.
Mu butumwa yabahaye yabasabye guhorana ubutwali mu rugamba rwo guhamya ukwemera, kurangwa n’ishyaka ryo kwamamaza inkuru nziza no kuyitangira ndetse no kurangwa n’ishyaka ryo kubohora abo Shitani yagize imbata. Yasabye urubyiruko gusoma ibitabo bibafasha gusobanukirwa n’inyigisho za Kiliziya by’umwihariko igitabo cya Padiri AMERICA Victor cyitwa NZI UWO NEMEYE
Musenyeri yakomeje kubana n’urubyiruko no mu gitaramo cyayobowe na Orchestre Special Mood ndetse na Chorale De Gloria Dei akaba yashimye intambwe urubyiruko rwa Diyosezi ya CYANGUGU rumaze gutera mu iterambere anashima uburyo basusurukije abakristu ba Diyosezi ya KABGAYI! Yagize ati: Murashyushye, murizihirwa ariko musige mushyuhije n’abanjye kandi mubatoze kwizihirwa!
Ku ruhande rw’urubyiruko kubonana n’Umwepiskopi wa KABGAYI byabashimishije cyane.Bisanzuye, bagera n’aho bamubwira ko bahangayikishijwe cyane n’uko Diyosezi ya CYANGUGU idafite Umwepiskopi
Standard Questionnaires5Apomorphine, a dopaminergic agonist acting at the generic cialis.
Abajene bashimiye cyane Nyiricyubahiro MUSENYERI Smaragde MBONYINTEGE umwanya yabahaye, akabaganiriza, akabatega amatwi, agataramana nabo kandi akabaha umugisha!
Padiri Emmanuel UWINGABIRE
Omoniye w’urubyiruko muri Diyosezi ya CYANGUGU.


text:
Mu Rwanda
Akamaro Ko Guha Umurimo Umuntu Ufite Ubumuga
Mu gihe mu Rwanda no ku isi muri rusange hari kwitegurwa Umunsi mpuzamahanga wahariwe abafite ubumuga, ni ngombwa kwibaza niba bikwiye ko umuntu ufite ubumuga ahabwa akazi kandi afite ubwo bumuga. Mu by’ukuri umuntu ufite ubumuga agomba guhabwa akazi hakurikijwe ako ashoboye kandi iyo agahawe agakora neza.
Niwe uzi aho imbaraga ze zihera n’aho zigarukira kandi umukoresha cyangwa undi wese ugiye kumuha akazi aba agomba kumubaza niba katazamugora kugira ngo hirindwe ko akazi kapfa kandi kakavuna kurushaho uwo muntu ugakora kandi afite ubumuga.
Umunyamabanga nshingwabikorwa w’Inama y’igihugu y’abafite ubumuga, Emmanuel Ndayisaba kuri uyu wa Kabiri tariki 30, Ugushyingo, 2021 yabwiye abanyamakuru ko burya iyo umuntu ufite ubumuga ahawe akazi, agakora neza kuko nta bindi biba biri bumushadure ngo acye kubirangarira.
Ubanza iyo ari nayo mpamvu abana bafite ubumuga bakunze kuba abahanga mu ishuri!
Nta kintu kiba gishobora gutuma barangara.
Kuri bo akazi kaba ari ukwiga cyangwa gukora ako bahawe na ba shebuja.
Akandi kamaro ko guha akazi umuntu ufite ubumuga ni uko bituma nawe yigirira icyizere.
Muri we yumva ko afite agaciro kuko hari uruhare agira mu mibereho ye, mu mibereho y’abandi no mu iterambere ry’igihugu cye muri rusange.
Ntabwo aba akiri umutwaro munini ku Muryango Nyarwanda muri rusange, ahubwo aba igisubizo.
Umubare w’abafite ubumuga bafite ingeso yo gusabiriza uragabanuka, bigahesha igihugu ishema.
Hari ababibonye kare….
Mu Karere ka Gasabo, Umurenge wa Masaka hari umushinga watangijwe wiswe Umurimo Kuri Bose( UKB), uyu ukaba ari umushinga ugamije guteza imbere ubumenyi bw’abafite ubumuga, bakihangira kandi bagateza imbere umurimo bakora.
Abagenerwabikorwa b’uyu mushinga bahabwa ubumenyi mu bukorikori runaka kugira ngo bubafashe kunoza ibyo bakora bityo bazashobore no kuba abakozi beza bakorera abandi mu gihe bizaba bibaye ngombwa.
Ni igikorwa kitagarukira mu gutanga ubumenyi ku bagize kiriya cyiciro cy’Abanyarwanda gusa, ahubwo kinabubakamo ubutwari bwo kurushaho gukora byinshi kuko bumva ko hari byinshi bashoboye gukora kandi bakabikora neza.
Gahunda Umurimo Kuri Bose ifasha abayigenewe kugira ubumenyi mu by’imiyoborere iboneye, kubaka itsinda ry’abakozi bagera ku ntego( team work) no kwishakamo ibisubizo, icyo mu Cyongereza bita ‘resourcefulness.’
Amasomo bahabwa atangwa n’abantu b’ingeri zitandukanye barimo abarimu, ba rwiyemezamirimo, abanyapolitiki n’abandi.
Kugeza ubu iriya gahunda imaze guhugura abantu 700, muri bo abagera kuri 550 babonye ibigo bakorera.
Abandi basore n’inkumi bagera kuri 400 bafashijwe gutangira kwizigamira mu kitwa ‘Ikibina.’
Hafashwa uwifashije…
Ikigega cy’Abanyamerika gishinzwe iterambere mpuzamahanga, USAID, kimaze kubona ko abatangije iriya gahunda hari ibintu bifatika bagezeho, cyasanze byaba bihuje n’ubwenge kubatera inkunga.
Ambasaderi w’Amerika mu Rwanda Peter Vrooman ari kumwe n’Umunyamabanga wa Leta muri Minisiteri y’ikoranabuhanga na Inovasiyo ushinzwe ubumenyingiro Madamu Claudette Irere basuye ikigo kigisha bariya bantu ariko cyane cyane abafite ubumuga bwo kutabona kitwa Masaka Resource Center for the Blind.
Umushinga Umurimo Kuri Bose( UKB) uterwa inkunga na kiriya kigega cy’Abanyamerika.
Ambasaderi Peter Vrooman na Minisitiri Irere basuye kiriya kigo kugira ngo berebe ibyo abagihugurirwamo bagezeho ariko nanone bagire uruhare mu Cyumweru kibanziriza Umunsi mpuzamahanga wahariwe abafite ubumuga.
Ambasaderi Vrooman yavuze ko ari ingenzi ko abafite ubumuga bahabwa ubushobozi bakagira ibyo bikorera bakabikorera n’igihugu cyabo.
Ati: “ Ni byiza ko muri iki gihe turi kumva kandi tukibonera ibyo abafite ubumuga bagezeho kandi rwose ndababwira ko biteye akanyamuneza. Uru rubyiruko rucyeneye gukomeza guhabwa uburyo bwo gukora byinshi kurushaho kugira ngo rwigirire akamaro rukagirira n’aho rutuye.”
Umuyobozi w’Umushinga Umurimo Kuri Bose witwa Tania Tzelnic avuga ko we n’abo bakorana batazatezuka gufasha abafite ubumuga kugera ku ntego zabo binyuze mu bufatanye hagati ya Leta y’u Rwanda n’Ikigo cy’Abanyamerika gishinzwe iterambere mpuzamahanga, USAID.


text:
Gicumbi: Imodoka yagonze umumotari bimuviramo gupfa
Umumotari witwa Niyoyita Eugéne yagonzwe n’imodoka ya Company yitwa Ayateke ikora ibijyanye n’amazi bizakumuviramo gupfa.
Iyi mpanuka yabaye kuri uyu wa kane Tariki ya 24 Werurwe 2022 ahagana saa yine z’amanywa ubwo umumotari wavaga mu mujyi rwagati wa Gicumbi aho yaje kugera ahitwa Gacurabwenge hafi ya Sitasiyo ya Lisansi ihari agahura n’imodoka yakataga yerekeza kuri iyo Sitasiyo igahita imugonga.
Amakuru Igicumbi News yahawe n’abo mu muryango we avuga ko umumotari akigongwa yahise ajyanwa kwa muganga yahise ajyanwa CHUK yagerayo bagahita bamujyana Ku bitaro byitiriwe umwami Faisal yagerayo naho bikanga ubundi agahita agarurwa ku bitaro bya Byumba arinaho yaguye kuri uyu wa gatandatu Tariki ya 26 Werurwe 2022, mu masaha y’umugoroba.
Niyoyita yashyinguwe mu cyubahiro ku gicamunsi cyo kuri iki cyumweru Tariki 28 Werurwe 2022, aho yavukaga mu kagari ka Murama mu murenge wa Byumba, mu karere ka Gicumbi.
@igicumbinews.co.rw


text:
Amakuru IGIHE yamenye ni uko icyo kibazo yakibajijwe ku wa 27 Gicurasi 2022, nyuma y’inama mpuzabikorwa ku rwego rw’Intara y’Amajyaruguru, yigaga ku bibazo bikibangamiye umuryango nyarwanda.
Ikibazo yabajijwe cyari icy’abaturage bo mu Murenge wa Shingiro batishoboye bubakiwe inzu ariko zigatangira kwangirika bidateye kabiri.
IGIHE twashatse kumenya impamvu yaba yarateye iyo myitwarire kuko mu mashusho yasakaye ku mbuga nkoranyambaga yagaragazaga Visi Meya Kamanzi imbere ya ‘micro’ z’abanyamakuru bamubaza icyo kibazo akanga kugisubiza.
Visi Meya Kamanzi yagize ati "Nari ndi kuvugana n’abanyamakuru bagera hafi ku icumi, bambazaga ibibazo birimo iby’igwingira n’imirire mibi mu bana bijyanye n’inama twari twahozemo, mu gusoza rero ni bwo umunyamakuru wa Flash yahise ambaza kiriya kibazo. Ako kanya nari ndi gutekereza ku bibazo by’igwingira, inda ziterwa abangavu n’ibindi.”
Akomeza agira ati “Mu by’ukuri sinahise ntekereza kuri icyo. Ariko abanyamakuru n’abaturage bafite uburenganzira bwo guhabwa amakuru ariko n’ubazwa afite uburenganzira bwo gutekereza ku byo agiye kuvuga kuko biba bigomba kuba ari ukuri.
Impamvu ntahise nsubiza icyo kibazo ni uko ntahise ntekereza ku gisubizo ngiye kumuha kuko sinahawe umwanya wo gutekereza ku kibazo agiye kumbaza. Yambajije ikibazo ntafitiye igisubizo mpitamo guceceka kugira ngo ntekereze ku byo nza kumusubiza."
Abajijwe niba nyuma yaba yaragaragaje ubushake mu gusubiza ikibazo yari yabajijwe, yagize ati" Ntabwo yashatse kongera kuvugana nanjye."
Umunyamakuru wa Flash, Umuhoza Honoré, we avuga ko yatunguwe n’uko uwo muyobozi yitwaye akanga gusubiza ibyo abajijwe kandi biri mu nshingano ze, cyane ko yari asanzwe amusubiza.
Yagize ati"Ni inkuru nari maze igihe nkurikirana y’abaturage bo muri Shingiro bubakiwe none amazu akaba yarasadutse yenda kubagwaho, naramubajije araceceka ntegereza igihe kitari munsi y’amasegonda icumi ndongera ndamubaza araceceka mbonye bimeze bityo ndamushimira aragenda."
Ikibazo cy’aba baturage bo mu Murenge wa Shingiro, Kamanzi yavuze ko bakizi kandi bacumbikiwe mu baturanyi mu gihe Akarere kari gushaka uko cyabonerwa igisubizo kirambye.
Yagize ati"Ikibazo cy’abo baturage turakizi; ni inzu ebyiri twabubakiye ariko nyuma aho zubatse haza gutenguka na zo zirasaduka. Ntabwo ari ibya kera kuko byabaye tariki 17 z’uku kwezi biturutse ku mvura nyinshi dufite iri kuduteza n’ibiza. Bacumbikiwe mu baturanyi turi gushaka uko bakwitabwaho ariko tureba niba hasanwa zazindi cyangwa bakwimurwa."
Reba igisubizo Umuyobozi wa @MusanzeDistrict wungirije ushinzwe imibereho myiza Kamanzi Axelle yatanze, nyuma yo kubazwa ku mazu y'abasigajwe inyuma n'amateka batujwe mu Murenge wa Shingiro yatangiye kuriduka ataramara n'umwaka. @RwandaNorth @RwandaLocalGov @gatjmv #Rwanda #RwOT pic.twitter.com/P5fGB7lXXn
— Flash Radio & TV (@flashfmrw) May 30, 2022


text:
Imiryango ya Kigali Convention Centre ifunguriwe buri wese
Ku bufatanye bwa Police y’Igihugu n’Umujyi wa Kigali, abakeneye kugana Kigali Convention Centre baramenyeshwa ko guhera ku wa 21 Nyakanga 2016, imiryango ifunguye ndetse bashyizeho n’uburyo bazajya binjiramo.
Abafite imodoka, bazajya bakoresha umuhanda uva kuri Rondpoint ya MINIJUST bakomeze berekeza mu muhanda uca hagati ya MINIJUST na Convention Centre binjirire mu irembo ry’inyuma ya Convention Centre, ari na ryo bazakoresha basohoka bagasubira inyuma aho baturutse cyangwa bakagana mu muhanda wo mu Rugando werekeza kuri Lemigo Hotel.
Ku banyamaguru, bo bashobora kugana Convention Centre baturutse ku muhanda uva ku Kabindi werekeza rondpoint isanzwe ya KBC, umuhanda uva Kacyiru uturutse kuri Rondpoint nshya yo kuri NINZI HILL HOTEL hamwe n’umuhanda uturuka MINIJUST ugakomeza ugana kuri rondpoint ya KBC.
Aho waba uturutse hose, umuryango munini- main gate ubangikanye na rondpoint isanzwe ya KBC, ni wo uzajya ukoreshwa n’abanyamaguru mu kwinjira no gusohoka.
Ibitekerezo ( 3 )
Niba harimo hotel barekure imihanda kubera ko iyo ugiye kwigurira ntibisabako unyura mugikari
ni byiza ko umuntu aza akareba ibyiza byacu nk’abanyrwanda ariko bibaye byiza mwazashyiraho ibiciro umuntu akareba niba yabasha kubigonda hanyuma tukajya tuza kwiryohereza
Iyo mushyiraho n’ibiciro by’ikinyobwa cyaho, tukareba ko buri wese yavayo ahembutse.


text:
1
Aliko uyu mugabo ni inkozi y'ibibi pe! Kubana n'abakobwa 2 mu buriiri bumwe, ikindi aruta bene aka kageni, uziko ababyaye nk'ubwa 5 ahari! Bazamuhane pe, nanjye noneho ndabyemeye, ubundi numvaga ari ukumuharabika! Buriya utu twana yatubitsemi ubwoba n'ana cash, tujya hariya turavuga ngo ntacyo adutwara. Mbege isi, mbega R. Kelly! Storm is near kweli!
Ahubwo abo babyeyi bashaka kurya amafaranga ya R-Kelly babicishije mubakobwa babo bagomba guhanwa bikomeye kuko bakomeje kwangiriza izina rya R-kelly, naho abasiba indirimbo ze nzareba ko bazanazisiba mumitima yabakunzibe.
1


text:
Ibanga ryo gutumbirira yesu mu muraba
Matayo14:30 : ariko abonye umuyaga ko ari mwinshi aratinya, atangiye kurengerwa arataka ati: databuja nkiza.
Bene data, ncuti z’umusaraba dufatanije urugendo rugana isiyoni, nifuje kubasangiza iri jambo Imana ishyize ku mutima wanjye rivuga’ibanga cg imbaraga zituruka mu gutumbira yesu uri mu kaga,mu muraba ariko ntiwite ku ngano yawo n’aho uturuka ahubwo UGATUMBIRA YESU WENYINE.
Bakristo ni kenshi, bibiliya idusaba gukomerera mu makuba yacu duhura nayo umunsi ku wundi; pawulo yandikira abakorinto yaravuze ngo hashimwe Imana y’umwami wacu yesu kristo ariyo na se, ari nayo data wa twese w’imbabazi n’Imana nyir’ihumure ryose iduhumuriza no mu makuba yacu yose kgo natwe tubone uko duhumuriza abari mu makuba yose tubahumurisha ihumure twahawe n’Imana. Kuko nk’uko ibyo kristo yababajwe byadusesekayeho cyane niko no guhumurizwa kwatugwijijwemo na kristo(2kor1:1-5). Ibitwihebesha n’ibidutera ubwoba bikatugora bidusesekayeho cyane inyuma ariko kunesha no gutsindishirizwa no guhumurizwa muribyo kristo yatukwinjijemo imbere kdi ikiturimo gifite imbaraga zo gutsikamira ikituriho kko kidapfa ahubwo ari impano y’Imana imanuka iva mu ijuru.
Bibiliya itwereka urugendo abigishwa bakoze mbere batari kumwe na yesu, kdi ni ingorane zikomeye iteka iyo ugiye,ufashe umwanzuro,ukoze utari kumwe na yesu uhura n’akaga,uyoba inzira kdi uhusha umugambi w’Imana ku buzima bwawe. Abisirael bagendaga bayobowe n’inkingi y’igicu,yahagarara bagaharara, yagenda bakagenda intambwe ku ntambwe. Imana ishimwe ko tudapfa kugenda nk’abatagira ubwenge batazi iyo bajya bahagurutse bazi aho bagiye bavuganye na nyir’urugendo. Mukomere kdi mukomeze nubwo nyir’urugendo atagaragara ariko arahari. Abigishwa bamaze kugenda yesu avuganye nabo yigiriye ku musozi nimugoroba gusenga abagenderera mu nkoko ariko mbere yavuganye nabo ngo bagende. Benedata imana ishaka ko tuba mu buzima bwo kubana n’ijambo ivuganye natwe mu rugendo tukabana naryo nk’aho ari nyiraryo uhari kuko we ibidutunga mu rugendo abitubikira mu ijambo tugendana kuko angana na ryo kdi ari uwo kwizerwa(yhn1:1).
Bageze imbere bahuye n’ikibazo cy’umuyaga uturutse imbere maze ubwato butereganwa n’umuraba bagira ubwoba; biragorana iyo mu buzima dutewe n’umuyaga uturutse imbere utubuza kureba imbere,tukagira ubwoba,tukabura icyerekezo cy’urugendo,tukabona ubuzima buhagaze,tukabura uburyo aho twari tubwiteze,aho abandi babonera tukahaburira, tukabona nta nzira ariko uwavuganye natwe mbere y’umuyaga adusaba gukomeza n’iyo inzira itagaragara hakaba mu kabwibwi we ari kumwe natwe no mu rukuta agusaba gukomeza ngo harimo inzira. Niba mwaravuganye reka kumva ko uri wenyine bitewe n’impamvu z’umuyaga uturutse imbere mu bo mukorana,aho waruteze amaramuko ahubwo menya ko nta kibasha kurogoya imigambi y’Imana(yobu42:2).
Icyo utumbiriye nicyo urigitamo kdi nicyo kikubera imbaraga,Petero yatumbiriye yesu bimuhesha ubushobozi bwo kugenda hejuru y’amazi azengurutswe n’umuyaga kdi umuraba ari mwinshi ariko amukuyeho amaso ayahanze ku ngano y’umuyaga ahita arengerwa. Kura amaso ku muyaga urimo ukubuza amahwemo ukarengerwa ugahungabana mu kwizera ugata ibyiringiro ukabatwa n’ubusimoni(urubingo rusadutse) uhungabanwa n’umuyaga maze uyahange kuri yesu kristo ariwe buye rikomeza imfuruka kdi nutumbira yesu uzaba nkawe. Benedata birashoboka no mu muraba gutumbira yesu akaguha imbaraga zo kuba muriwo ariko utawumva ahubwo amaso y’umutima ahweze umenye ibyo wiringizwa n’iyaguhamagaye(efeso1:18) kdi izakugeza no mu ijuru Amahoro, amen.
IMANA IBAHE UMUGISHA. E.V Maombe Theogene


text:
Ubukwe ni bwiza kandi ni ningira kamaro ku buzima bwa muntu,ikindi biba byiza cyane iyo ukoze ubukwe maze abantu bakagenda bose banezerewe mbese bukaba ubukwe butazibagirana mu mitwe ya benshi.
Niba uteganya gukora ubukwe,hari ibintu 8 ushobora gukora maze bukagenda neza.
1.Ikirori nyuma y’ubukwe
Gukoresha ikirori nyuma y’ubukwe ni uburyo bwiza bwo kuganira n’umuryango ndetse banagira ibyo bakwifuriza nyuma y’ubukwe,hari n’inshuti zawe nyinshi ziba zaturutse kure bityo ukaba ariwo mwanya wo kwishimana nazo mukaganira mukishimana mbese mugakora byose bikenewe nk’inshuti.
2.Ikarita y’ubutumire nziza
Ikarita y’ubutumire niyo isobanura byose ku bukwe bwawe bityo ni ibyingenzi kuri wowe koherereza abantu ikarita y’ubutumire ikoze neza cyane.
3.Tegura amafunguro atangaje
Ikindi kintu abatumirwa bawe bazahora bibuka nyuma y’ubukwe cyane ni amafunguro bafashe ari nayo mpamvu ari ibyingenzi kuri wowe gutegura amafunguro atunganyije neza uri buhe abatumirwa,ha abatumirwa bawe ibyo bavuga byiza.
4.Aho buzabera ni urufunguzo
Ukeneye ahantu ubukwe bwawe buzabera,bityo ni ingezi ngo uhitemo ahantu heza hafite umutuzo n’isuku uzakoreramo ubukwe bwawe.
5.Zana abanyamuziki beza cyangwa abawukina neza “Djs”
Niba ushaka ko abatumirwa bawe baticwa n’irungu,bikemure vuba,Zana abanyamuziki bazi kuririmba neza cyangwa se umuntu uzi gukina umuziki neza kandi uri buryohere amatwi y’abatumirwa bawe mu gihe cyo kwiyakira,mbese wa muntu uri butume abatumirwa ndetse namwe bageni muhaguruka mukabyina.
6.Imyenda
Imyenda yanyu mwambaye ku munsi wubukwe ni ingirakamaro,bityo niba ushaka ko uwo munsi uba uw’amateka mugomba kwambara imyenda myiza mbese ya yindi iri butume abantu bose babakurikiza amaso.
7.Imitako myiza
Gutaka aho muri bukorere ubukwe nabyo ni ingenzi,bityo rero nawe ugomba kunjya ahantu uri busange hatatse neza nkuko ubyifuza,indabo,urumuri ndetse n’ibyicaro bitunganyije neza.
8.Korana n’igihe
Gerageza uburyo watuma abantu bitabiriye ubukwe bwawe batarambirwa ngo hage hagenda umwe umwe.Igihe cyo gusezerana ndetse n’igihe cyo gutangira kwiyakira kigomba kuba gito bishoboka,gusezerana byonyine ntabwo byagakwiye gutwara umunsi wose,ndetse no kwiyakira,irinde ko abantu bagenda bakuvuga nabi.
Martin MUNEZERO


text:
Indwara y’urukundo cyangwa Amour (lovesickness) ngo ni indwara nk’izindi. Cyakora iyi yo itangirana ahanini ibimenyetso bitagaragara inyuma (Psychologique) biherekezwa n’ibigaragara (physique). Iyo umuntu arwaye indwara y’urukundo aba yumva afite urukundo rwinshi noneho kandi agasanga umuntu arimo gukunda ntabwo amuri hafi muri ako kanya. Ikindi kintu gishobora gutera iyi ndwara ni uko umuntu aba arimo gukunda baba badahuje ibyiyumvo, ni ukuvuga ko ashobora kuba amukunda atabizi cyangwa akaba amukunda, undi atamukunda.Ikindi kintu gituma abantu barwara iyi ndwara ni uko ibitekerezo byabo n’ibyumvo byabo biba byahindutse, bakaba barimo gutekereza umuntu umwe gusa. Aha rero hari uburyo butandukanye ushobora gukoresha kugira ngo wirinde iyo ndwara mu gihe wumva ushobora kuyirwara.
1. Gerageza gufindura ibimenyetso by’indwara y’urukundo
Ushobora kwiyumva ukumva urarwaye ariko ukayoberwa icyo urwaye. Kugira ngo rero umenye ko urwaye urukundo cyangwa amour, ni uko rimwe na rimwe uzarwara umutwe wizanye, mu nda hazakurya, uzacibwamo, iseseme, uzumva utagishaka kurya nk’uko bisanzwe, uzumva uducurane kandi utari urwaye ndetse akenshi usanga nta muntu ushaka kuvugisha. Muri iki gihe kandi ushobora kwifata ukarira nta muntu ukuvuze. Niwibonaho ibi bimenyetso kandi hari umuntu uri gukunda cyane, uzamenye ko akawe kabaye ugiye kurwara urukundo maze ubundi utangire ubuhashye.
2. Nureba neza, uzasanga ibi bintu byose bifite inkomoko mu gahinda n’ urwango wumva wifitemo muri iyo minsi
Nyuma yo kubona biriya bimenyetso ugomba guhita ushaka umuntu mubivuganaho. Impamvu ugomba gushaka umuntu mukaganira ni uko ahanini uba wumva ufite nk’ikintu cyatakaye cyangwa ukumva hari umuntu uri kubura mu buzima bwabwe. Mu rwego rwo kwirinda kuremba, ugomba guhita ushaka umwe mu nshuti zawe cyangwa undi muntu wumva wisanzuraho ukamuganiriza ibyawe kuko uko ubivuga ni na ko bigenda bigushiramo, ari na ko umutima wawe ugenda uruhuka.
3. Uzarye neza kugira ngo udahita unanuka bidasanzwe
Bitewe n’ibihe bidasanzwe uba urimo uba ushobora kunanirwa kurya ubundi ugashiduka warataye ibiro byinshi cyane. Aha rero uba ugomba kurya neza kugira ngo ubashe kurushaho gutekereza neza uburyo wakwivana muri ibyo bihe. Indwara y’urukundo ishobora gutuma uhita unarwara indwara zindi zisanzwe kuko umubiri wawe uba wataye imbaraga. Aha rero ugomba kwitondera ibyo urya muri icyo gihe kuko ni bwo uba ukeneye kurya neza kurusha ikindi gihe.
Muri iki gihe kandi uzanywe amazi menshi cyangwa se ahagije kuko uzaba uri gutekereza cyane. Uzirinde kandi guhungira mu biyobyabwenge nk’inzoga nyinshi, urumogi n’ibindi. Ibi nubikoresha bizakwibagizaho gato ariko nibigushiramo uzababara kurusha mbere. Ibi kandi bizatuma iki gihe cyo kurwara urukundo kiba kirekire kurusha uko byari kugenda. Ahubwo iyegereze tumwe mu tuntu ukunda maze uturye muri icyo gihe.
4. Fata neza umubiri wawe
Aha bishatse kuvuga ko umubiri wawe utagomba kuba ari wo uzira ibihe bibi urimo, ngo uwufate nabi cyangwa se uwibagirwe. Niba ufite siporo usanzwe ukora, komeza uyikore kandi buri gihe. Niba kandi nta mwitozo ngororamubiri wari usanzwe ukora, tangira urebe icyo wakora muri iyo minsi, wajya muri gym tonique, kwiruka, kugenda ku igare, gukina karate cyangwa se ikindi.
5. Ryama uruhuke bihagije
Indwara y’urukundo ishobora gutuma utekereza cyane ukibagirwa ko ugomba kuryama ngo uruhuke. Aha rero ugomba gukora ku buryo uzajya uryamira igihe kimwe ukanabyukira igihe kimwe. Uzirinde ibintu bikurangaza mu cyumba cyo kuryamamo nka televiziyo, mudasobwa, ahubwo wenda ushyiremo ibinyamakuru cyangwa se ibitabo bizagufasha kubona ibitotsi vuba. Ugomba kandi gushaka ibyo kuryamira no kwiyorosa byiza kandi bikeye bizatuma wishimira uburiri.
6. Gira ibintu bimwe na bimwe wikuraho
Iyo utandukanye n’umuntu, ni byiza ko wirinda ibintu bimwe na bimwe bigusubiza mu bihe mwagiranye. Aha ugomba gutanga cyangwa se gutiza abandi amafirime y’urukundo mwarebanaga ndetse n’ibitabo bikwibutsa ibihe mwagiranye.
Ugomba kandi kubika kure amafoto ashobora kukwibutsa bya bihe kuko gukomeza ubireba byatuma umara igihe kirekire urwaye indwara y’ urukundo.
7. Gerageza gutekereza neza
Niba warashwanye n’umukunzi, ntabwo ugomba gutekereza ko ibintu byose bitazaguhira. Ishimire ibyiza ufite, nk’uburenganzira bwo kwigendera mu muhanda, kuba ushobora kuryama ukabyuka nta wuguteraho induru, n’ibindi. Tekereza ku bintu byiza byose ufite. Ibuka ko uri umuntu uzi gutekereza kandi ufata icyemezo cya kigabo. Ibuka ko uri umuntu ushoboye kwibeshaho nta bufasha bundi ukeneye.
Niba umukunzi wawe atakuri hafi, itegere amanywa n’ijoro, urebe ukwezi n’inyenyeri, wibuke ko uko uri kubibona na we aho ari ari ko ari kubibona bityo wumve utari wenyine. Ibi bizatuma wumva ko muzongera mugasubirana umunsi umwe, igihe nikigera.
8. Tanga umusaruro mu byo ukora
Iyo warwaye urukundo, ucika intege ndetse no mu kazi ntube ugitanga umusaruro nk’uko bisanzwe. Ni byiza ko wandika ahantu ibintu byose uteganya gukora ubundi utekereze ku buryo ugomba kubirangiza byose kandi neza. Nubwo bitoroshye ariko, gerageza byibura utangire.
Tangira uhe agaciro ibintu bimwe wari usanzwe utitaho, aha ni nko kwihemba igihe kimwe mu byo wihaye gukora ubirangije. Ihembe! Ntabwo ugomba kwiha igikombe nk’ikipe itwaye shampiyona, ariko niba wanditse umushinga ukawurangiza fata nk’umwanya ujye nko kureba ikipe ufana iri gukina.
9. Shikama mu kwemera kwawe
Niba ufite ukwemera runaka, iki ni igihe cyiza cyo gutera imbere mu kwemera kwawe, bikagufasha kunesha ya ndwara y’urukundo.
Ifashishe gusenga nk’intwaro iguha imbaraga ndetse n’amahoro mu mutima. Aya mahoro yo mu mutima kandi azaguha imbaraga zo kunesha ya mibabaro yose ituruka kuri ya ndwara y’urukundo.
10. Sohoka ubundi uganire n’ abantu
Ntabwo buri gihe uzumva ko ugomba gusohoka ari uko uri kumwe n’umukunzi cyangwa se n’umuntu uri gutereta cyangwa uri kugutereta. Ushobora gusohokana n’abandi mukajyana guhaha, gukina, gutembera, mu nama n’ibindi. Niba ukunda kuganzwa n’indwara y’urukundo iyo uri wenyine, reba ukuntu waba uri kumwe n’abandi ariko ntuzashake gushyiramo imbaraga ngo ugire umubano ukomeye cyane n’abo muri kumwe. Ni byiza ko igihe uri kumwe n’abandi uba uwo uri we, wowe gusa reka ibintu bigende ku murongo uko bisanzwe.
11. Andika inyandiko y’ibyo wibuka mwagiranye n’umukunzi mutari kumwe
Aha ni byiza ko wandika byose mu ikayi. Uzabona neza ko biri kukorohera kumenya iby’ingenzi ndetse n’ibitari ngombwa ubundi ibitari ngombwa ubijugunye.
Ku bantu bafite abakunzi babo kure, koresha e-mails cyangwa se za chart kugira ngo mubashe kugumana. Rimwe na rimwe ube wanatungura umukunzi n’akavugo wamuhimbiye k’urukundo, akabaruwa k’urukundo, akarabo k’urukundo n’ibindi bishobora kumushimisha.
Tubikesha: aufeminin.com


text:
Sinodi y’Abepiskopi Gatolika ku iyogezabutumwa ry’urubyiruko irimo kubera i Roma kuva ku itariki ya 3 kugeza kuya 28 Ukwakira ikomeje imirimo yayo
.
“Ni ngombwa kurebesha isi amaso y’urubyiruko, ‘kuyireba mu kuri’ no mu ‘mwimerere’ wayo kandi umuntu ahereye ku kuri kw’ibigaragara”
Nicyo cyifuzo cy’Abepiskopi bagera kuri 267 bateraniye muri Sinodi i Vatikani bafite
the time) Sometimes cialis the NO stimulus is removed or ceased, cGMP is no longer.
.
Urubyiruko rukwiye kwitabwaho mu IYOGEZABUTUMWA rya Kiliziya
. Kurutega amatwi no kubafasha mu bibazo bibugarije nibyo bizatuma rwibona muri Kilizya kandi ruyibere umusemburo wo guhorana itoto.
Padiri Dieudonné UWAMAHORO
Komisiyo y’Itumanaho ya Diyosezi


text:
Kigali : Igikorwa cyo gushakisha imibiri y’abazize jenoside ya korewe abatutsi kimaze kubona imibiri 18000
Amakuru atangazwa n’inzego z’ubuyobozi mu mujyi wa Kigali, aravuga ko mu gikorwa cyo gushakisha abantu bazize Jenoside yakorewe Abatutsi mu 1994 hafi y’umujyi wa Kigali, hamaze kuboneka imibiri ibihumbi 18.
Abayobozi baravuga ko imibiri myinshi yakuwe mu byobo rusange, indi ikaboneka mu mazu yubatse.
Stephen Rwamurangwa , umuyobozi w’akarere ka Gasabo yasobanuye uko bamenye amakuru y’iyo mibiri nyuma y’imyaka 24 jenoside ibaye.
Rwamurangwa yagize ati’’ Amakuru abantu barayavugaga ariko tutaramenya neza aho iyo mibiri iherereye ,ariko abantu bagiye batanga amakuru neza noneho turayibona”.
Umuyobozi w’akarere ka Gasabo yakomeje asobanura impamvu iyo mibiri bagiye bayimura aho yari iri hatari heza none bakaba barayijyanye kuyibika mu rwibutso mu gihe bagitegereje kuyishyingura mu cyubahiro.
Stephen Rwamurangwa ati”Imibiri yari myinshi kandi ahantu ibitse atari heza nko ku biro by’utugari cyangwa se ku mazu aho dushakisha imibiri,ukabona nti bishimishije duhitamo rero kuba tuyibitse mu rwibutso ari nako dukomeza gushakisha n’iyi ndi uko izagenda iboneka hanyuma tuzagene uko izagenda ishyingurwa mu rwibutso mu cyubahiro”.
Ku kibazo cy’abantu bubatse hejuru y’ahajugunywe abantu muri Jenoside batabizi bitewe n’uko bahaguze bikaba ngombwa ko amazu yabo asenywa kugirango bakuremo iyo mibiri, Rwamukwaya avuga ko abo banyiri mazu bazahabwa ingurane.
Umuyobozi w’akarere ka Gasabo yagize ati “Inzu yubatswe ntabwo ipfa gusenywa hadakozwe igena gaciro,niyo mpamvu umuntu agomba kumenya agaciro k’iyo nzu kugira ngo abantu bamenye iby’ingurane y’iyo nzu igiye kuvaho kuko ntabwo yagumaho ngo ubone uko washyikira iyo mibiri”.
Kugira ngo umuntu amenye aho uwe yaguye muri Jenoside yakorewe Abatutsi 1994 ngo ni amakuru atangwa na bamwe mu batahigwaga muri icyo gihe ndetse hakaba hari na bimwe mu bimenyetso bishobora gutuma uwacitse ku icumu amenya uwe uba uri muri iyo mibiri harimo nk’amarangamuntu ndetse n’imyambaro.
Imibiri irenga ibihumbi 18 yakuwe mu duce twa kicukiro,na Gasobo mu Gahoromani I Kabuga mu gihe cy’amezi 3,ihita yimurirwa mu rwibutso rwa Nyanza ya Kicukiro mu gihe hagitegerejwe umunsi izashyingurirwaho mu cyubahiro nyuma y’uko ubuyobozi bw’uturere twombi, CNLG na IBUKA bicaye bagategura umunsi nyiri zina wo kuyishyinguriraho.
Salongo Richard Muhabura.rw


text:
RGB yabikoze ku busabe bwa INILAK nyuma yo kuyigaragariza icyemezo cya Minisiteri y’Uburezi kigaragaza ko INILAK yujuje ibisabwa, ikanashingira ku Itegeko No04/2012 rigenga imiryango itegamiye kuri Leta n’imikorere yayo.
INILAK yashyikirijwe icyemezo n’Ikigo cy’Igihugu gishinzwe imiyoborere (RGB) kiyemerera ko ihinduriwe izina bityo ikaba ibaye UNILAK imbere y’amategeko.
Iki cyemezo INILAK ikibonye nyuma y’imyaka ibiri yari imaze isaba ko yahindurirwa izina igasubira ku izina ryayo rya UNILAK dore ko ariko yahoze yitwa mbere ya 2008.
Dr. Ngamije Jean, Umuyobozi wa UNILAK avuga ko kongera kwitwa kaminuza ari ishema rikomeye kuri bo.
Agira ati “Kuba twongeye kwitwa kaminuza ni ishema kuri twe! Bizarushaho kudutera ishyaka ryo kugera ku ntego twihaye nka kaminuza kandi nta shiti ko bizarushaho gukuza isura nziza dufite muri sosiyete.”
Bamwe mu banyeshuri biga muri UNILAK, na bo bavuga kuba ishuri bigamo rihawe izina rya kaminuza bizabafasha gukuraho urujijo ku babashidikanyagaho, ko ahari bo batiga muri kaminuza kandi ngo bizabongera ishyaka mu masomo yabo.
UNILAK yashinzwe mu 1997 n’ababyeyi b’Abalayiki b’Abadiventiste. Kuri ubu ifite amashami atatu harimo icyicaro gikuru i Kigali, Ishami rya Nyanza n’irya Rwamagana.
Amasomo atangirwa muri UNILAK ari ku rwego rw’icyiciro cya kabiri cya Kaminuza n’icya gatatu ari cyo master’s mu mashami y’Ubukungu, Ibidukikije, Amategeko ndetse n’Ikoranabuhanga.
Ibitekerezo ( 1 )
Igitekerezo cyanje nagiraga mbaze kubantu ba graduating kuva 2014- 2015.
Batabonye diploma zabo bitewe nokuba batari mugihugu bigeyemo ndavuga urwanda.
Twazibona gute mudufashe.
Murwkoze


text:
Bakristu bavandimwe Kristu Yezu akuwe iteka,
“Uwampa nk’amahirwe yo kuvugana n’Imana, nayibaza cyane,…”. Aya ni amwe mu magambo atangira kimwe mu bitero by’indirimbo “Icyifuzo” y’umuhanzi Rugamba Sipiriyani. Muri icyo gitero asoza agira iti, iyo (Imana) idutunganya ntitume dusaza, umuntu akajya ahora ari nk’umusore w’impingane, umwana se na sekuru ugasanga mu bukwerere bareshya.” Ese nawe ugize amahirwe nk’ayo ukabonana n’Imana, wayisaba iki?
Isomo ry’uyu munsi ryo mu gitabo cy’imigani, riradufasha kumenya icyo dukwiye gusaba Imana. Mbere na mbere, twibuke isezerano Yezu yatugiriye: “icyo muzasaba Data cyose mu izina ryanjye, nzagikora, kugira ngo Data ahererwe ikuzo muri Mwana” (Yoh 14,13). Imana yacu irumva, kandi nta cya muntu na kimwe kiyisoba, isengesho ryacu iryumva bwangu. Ahubwo dusaba iki, cyangwa dukwiye gusaba iki?
Twahawe amahirwe yo kubonana n’Imana, no kuvugana na yo. Iri Jambo ryayo tuzirikana buri munsi, ni bumwe mu buryo bwinshi Imana ikwigaragariza wowe nanjye. Ngwino rero natwe duture Uhoraho icyifuzo cyacu. Reka aya magambo y’umwanditsi w’igitabo cy’Imigani tuyagire ayacu: “Uzandinde ikinyoma n’uburyarya, undinde ubutindi cyangwa umurengwe, ahubwo ungenere ikintunga gihagije, ejo ntazarengwa ngahemuka, mvuga ngo Uhoraho ni nde? Cyangwa natindahara nkiba, ngasuzuguza izina ryawe”.
Bavandimwe, sinshidikanya ko buri wese muri twe afite ibyifuzo mu mutima we. Ariko nk’uko bijya bitubaho kenshi, usanga iyo icyifuzo cyimwe cyujujwe, hahera ko havuka ibindi bibiri. Muri byinshi umutima wacu urarikiye, ni ikihe dukwiye gutura Imana mbere ya byose?
Nyagasani Mana, uturinde ikinyoma n‘uburyarya! Kubera kwifuza gutunga no gutunganirwa tugira twese, bamwe muri twe ntibatinya kubeshya no guhemuka kugira ngo bagere ku byo bifuza. Aha ingero ni nyinshi, ariko urugero rwiza ni urwo wasanga wowe rukwerekeye ho, bityo ugahera ko usaba Imana kugutsindira iki gishuko.
Nyagasani Mana, uturinde ubutindi cyangwa umurengwe. Gutindahara byatera guhemuka, no kurengwa kandi bitera kwibagirwa Imana n’abantu bayo. Aha na ho ingero tubona ni nyinshi, kuko abarenzwe tujya tubabona, ndetse n’abatindahaye batunzwe no kwangiza iby’ibandi na bo turabazi. Ibyo byiciro byombi Nyagasani abiturinde. Umukene uhirwa, ivanjiri itwigisha si wa wundi wanduranya, ahubwo ni uwiringira Imana mu duke atunze, kandi n’uwaba afite byinshi ntagire na kimwe yizirikaho, ndetse akaba yabaho nk’utabifite.
Mu Ivanjiri y’uyu munsi, Yezu yohereje mu butumwa ba Cumi na babiri. Abahaye ububasha bwo gutegeka no kwirukana roho mbi, ndetse no gukiza indwara. Ababujije kugira icyo bitwaza cyabarengera mu rugendo. Ni nde wakugira yo kuri ubu? Aha Ijambo ry’Imana riradukebura twese ngo twirinde kwizirika ku by’isi no kugira ubukene urwitwazo rwo kubaho mu kinyoma n’ubuhemu cyangwa ngo bidutere kwiganyira kwamamaza Ijambo ry’Imana.
Nyagasani, ifunguro ridutunga uriduhe none, kandi ntudutererane mu bitwoshya!
Padiri Joseph UWITONZE.


text:
Umunyamabanga wa Leta muri Minisiteri y’Uburezi (MINEDUC) ushinzwe amashuri Abanza n’Ayisumbuye Twagirayezu Gaspard akaba n’imboni y’Akarere ka Gakenke, ku wa Mbere yasuye ibigo by’amashuri asaba abayobozi guharanira kuzamura ireme ry’uburezi.
Yasuye amashuri abiri yo muri ako Karere ari yo EAV Rushashi, ishuri ryigisha ubuhinzi n’ubworozi ndetse na GS Nemba I akurikirana imyigire n’imyigishirize.
Kuri iryo shuri rya EAV Rushashi, ishuri ryigisha ubuhinzi n’ubworozi hagamijwe kuzamura ireme ry’uburezi yasabye ubuyobozi bw’ikigo gukora nk’ikipe imwe kugira ngo bakomeze guteza imbere uburezi.
Twagirayezu kandi yasabye Abajyanama gukangurira ibigo by’amashuri gukora igenamigambi rishingiye ku mibare kugira ngo hakoreshwe amahirwe aboneka mu Karere ndetse no mu gihugu muri rusange, hagamijwe guteza imbere ireme ry’uburezi.
Mu kiganiro Twagirayezu yatanze gifite insanganyamatsiko igira iti ‘Kuzamura ireme ry’Uburezi’. Yasabye Abajyanama kuzamura ibipimo ngenderwaho mu burezi, kugira intego, kwita ku mashuri y’imyuga, guteza imbere ikoranabuhanga mu mashuri n’uburezi bw’abantu bakuru.
Yanagarutse ku biranga umunyeshuri mwiza harimo kudasiba ishuri, gukurikira neza mu ishuri, gusubiramo amasomo… kwirinda kunywa inzoga kuko bibujijwe kandi byangiza ubuzima.
Yasoje uruzinduko rw’akazi asura ishuri rya G.S Nemba I. Yasabye abarimu gushyira imbaraga mu kurerera Igihugu baha abana uburezi bufite ireme.
Umunyamabanga wa Leta muri Minisiteri y’Uburezi, Twagirayezu yanasuye yasuye site zihingwaho ibigori mu Mirenge ya Gakenke na Cyabingo aganira n’abahinzi, abagira inama yo gukomeza gukorera hamwe mu makoperative mu kuzamura umusaruro
Muri bo yasuye abahinzi bahinga ibigori mu gishanga cya Kagoma bibumbiye muri Koperative COTUMU. Icyo gishanga kikaba gifite ubuso bwa Hegitari 185.


text:
Inzira 10 zo Gukarisha Ubuhanga bwawe hamwe na ExpertOption
Urimo gushaka inama zibiri? Nibyiza, ntabwo bitinda kwiga ubuhanga bushya. Kuva kubacuruzi bashya batangiye gutekereza kubijyanye no guhitamo kubacuruza neza mugihe runaka, burigihe hariho umwanya wo gutera imbere. Amahitamo abiri yo gucuruza atwara ingaruka; amayeri nugukoresha amahirwe menshi yo gutsinda.
Nubwo ari inzira yoroshye yo kubona amafaranga, bisaba kandi imyitozo myinshi, gusobanukirwa hamwe ninshingano runaka. Ibyo byavuzwe ko arinzira nziza yo kwinjiza amafaranga yinyongera cyangwa igihe cyose cyo kubaho iyo ubyegereye ufite imyifatire iboneye, ufite ubuhanga bwiza bwo gucunga amafaranga ndetse nuburyo bwiza bwo gucuruza.


text:
Icyiciro cyibicuruzwa
- Ibiryo by'injangwe
- Injangwe ninjangwe
- Ibiryo by'imbwa
- Ibikoresho by'imbwa
Ibyerekeye Twebwe
Mira Pet Co, Ltd.akora cyane cyane mu gukora no kugurisha ibiryo byimbwa, ibiryo byinjangwe, ibiryo byamatungo no kohereza ibikoresho byamatungo.Ifatanya n’ikigo kinini cy’ibiribwa bikomoka ku matungo y’Ubushinwa cyashinzwe mu 2017 kugira ngo gikore ubucuruzi bw’ibikomoka ku matungo yihariye.Uruganda rufite imirongo itandukanye yo gutunganya ibiryo byamatungo kugirango ihuze ibicuruzwa bitandukanye byabakiriya.Dutanga serivise zitandukanye zihariye, nkibisobanuro bitandukanye, uburyohe, ibikenerwa byimirire nuburyo butandukanye bwo gupakira.Ibicuruzwa nyamukuru bikubiyemo ibyiciro bibiri byibiribwa byimbwa nibiryo byinjangwe, birimo kuvura amatungo, guhagarika ibiryo byamatungo yumye, ibiryo bitose, ibiryo byumye nibindi bicuruzwa.
Ikigo cyita ku matungo
-
Igitabo cyuzuye cyo guhitamo ibiryo byimbwa, ntucikwe!
Hariho ubwoko bwinshi bwibiryo byimbwa kumasoko, kandi ba nyirubwite ntibashobora guhitamo ibiryo byimbwa bibereye imbwa yabo mugihe gito.Niba uyigura bisanzwe, ufite ubwoba ko itazabera imbwa yawe;niba uhisemo witonze, hari ubwoko bwinshi bwibiryo byimbwa, burya burya ...
-
Inama zo guhitamo ibiryo by'injangwe
A. Kuki ibinyampeke mubiryo byinjangwe bitagomba kuba hejuru cyane?Injangwe zirya ibinyampeke nyinshi zirashobora kurwara diyabete n'umubyibuho ukabije.Hamwe na poroteyine n'ibinure bihagije mu mirire ya buri munsi, injangwe ntizikenera karubone kugirango zibeho neza.Ariko impuzandengo y'ibiribwa byumye ku isoko akenshi iba irimo byinshi ...
-
Uburyo bwo guhitamo ibiryo by'injangwe
1. Mbere yo kugura ibiryo by'injangwe, tekereza imyaka y'injangwe, igitsina, n'imiterere y'umubiri.A. Niba injangwe ari ntoya: hitamo ibiryo by'injangwe hamwe na proteyine nyinshi n'ibinure (ariko ntibirenze urugero).B. Niba injangwe ifite umubyibuho ukabije: igenzure neza ingano yo kugaburira injangwe, kandi ntukarye ...
-
Nigute wagaburira injangwe nuburyo bwo guhitamo ibiryo byinjangwe?
Injangwe ni inyamanswa, ibuka kutayigaburira utarobanuye 1. Ntugaburire shokora, bizatera uburozi bukabije bitewe na theobromine na cafine;2. Ntugaburire amata, bizatera impiswi ndetse no gupfa mubihe bikomeye;3. Gerageza kugaburira ibiryo by'injangwe bifite igipimo cyuzuye kugirango urebe ko t ...


text:
Perezida Paul Kagame yatangaje nta muntu n'umwe wigeze asubiza umugabane wa Afurika inyuma usibye abawutuye bemeye kubana nabyo.
Ibi umukuru w'igihugu yabigarutseho mu muhango wo gutangiza inama ya YouthConnekt,yahurije hamwe urubyiruko rusaga 9000 rwo hirya no hino ku isi.
Ati "Nta muntu wasubije inyuma Abanyafurika usibye twe ubwacu. Icyo ni ikintu dukwiriye kwemera niba dushaka kukirwanya."
Yavuze kandi ko Afurika atari umugabane w'ibibazo kuko ibibazo biba ahantu hose ku isi.Ati 'Afurika ntabwo ari umugabane w'ibibazo, habe na gato. Ni byo hari ibibazo ariko se nihe utabona ibibazo? Ibibazo biri hose ku Isi, bityo rero dukwiriye kwita ku bibazo byacu ariko ntabwo turi umugabane w'ibibazo. Nibura dukwiriye nk'abayobozi gukora ibishoboka, tukabona ko urubyiruko ari abafatanyabikorwa mu rugendo rwacu rw'iterambere.'
Perezida Kagame yavuze ko uko Isi iteye, ari uko abakomeye aribo bashaka kugena umurongo ibintu byose bigenderaho ku buryo bo bumva ko ibyo bakora biba bishingiye ku ndangagaciro zabo.
Ati "Dukwiriye kongera kwisuzuma, tukibaza tuti ese dukwiriye kuba abantu badafite agaciro? Cyangwa se dukwiriye gukomeza kuba abantu bagendera ku ndangagaciro z'abandi? Ndatekereza ko Afurika yagize agaciro kandi ifite agaciro."
"Twagize agaciro mbere y'undi wese muri iyi si. Ni ahacu kugira ngo twongere twirebe tuvuge tuti hari byinshi twakora, buri wese ku giti cye, urubyiruko tukita kuri sosiyete yacu. Dukwiriye kuva mu magambo tukajya mu buzima bwa nyabwo."
Umukuru w'Igihugu yavuze ko hashize imyaka icumi iyi nama itangijwe mu Rwanda. Yagaragaje ko YouthConnekt yabaye ihuriro rihuza urubyiruko buri mwaka, rugatanga ibisubizo by'ibibazo bihari ndetse bagasangira n'ubumenyi.
Inama ya YouthConnekt iri kuba ku nshuro ya Gatanu. Yatangijwe mu 2012 bigizwemo uruhare na Guverinoma y'u Rwanda hamwe n'Ishami ry'Umuryango w'Abibumbye rishinzwe Iterambere, UNDP.
Abayobozi batandukanye n'urubyiruko ruturutse mu bihugu 22 bya Afurika harimo n'u Rwanda, bitabiriye iyi nama.
Source : https://umuryango.rw/amakuru/mu-rwanda/politiki/article/perezida-kagame-yahishuye-icyasubije-inyuma-umugabane-w-afurika


text:
Massamba Intore yateguye igitaramo cyo kwizihiza umunsi isasu rya mbere ry’urugamba rwo kubohora Igihugu ryavugiye
Umuririmbyi Masamba Intore yateguye igitaramo ku itariki ya 01 Ukwakira 2022, kizaba kizihiza Umunsi wa mbere isasu ryambere ry’Urugamba rwo kubohora U Rwanda ryavugiyeho mu 1990.
Iki gitaramo cyateguwe na Massamba Intore ni kimwe n’ibyo asanzwe ategura mu rwego rwo kwizihiza amatariki anyuranye afite icyo avuze ku rugamba rwo kubohora u Rwanda.
Massamba Intore avuga ko bene ibi bitaramo biba bigamije gutaramana n’abakunzi b’umuziki haririmbwa indirimbo zivuga amateka y’urugamba ndetse no gushimisha buri wese warugizemo uruhare.
Iki kikaba kimeze nk’icyo Massamba Intore yakoze ku wa 29 Ukwakira 2021 yari yise ‘Dutarame u Rwanda, Turuvuge amacumu’ ubwo hasozwaga ukwezi ko gukunda Igihugu.
Uretse Massamba Intore uzataramira muri Cocobean ahazabera iki gitaramo, uyu muhanzi azaba afatanya n’abarimo Ruti Joel bafatanyije na Angel na Pamella.
Kwinjira muri iki gitaramo ni ibihumbi 10 Frw ku muntu wese wifuza kuzakitabira ariko bitewe n’imyanya micye cyane abakunzi b’umuziki basabwa kubikisha imyanya hakiri kare binyuze kuri nimero zatanzwe.


text:
Live: Kurikirana igitaramo cya Hillsong London na benjamin dube
Imana yonyine ni yo yandokoye: nasambanye kuva mu bwana,iIyumvire uko Uwiteka arokora intama ze.
Hari Umugore wabayeho yarabaswe n’ubusambanyi. Iyi nkuru nuyisoma urahita ukizwa ingeso yo kubatwa. “kubatwa ni ukubatwa, kuko byica roho.ntiwakizwa ku bushake bwawe. Narashatse umugabo, narasambanye, nanyoye ibisndisha kugera aho nasigaye ndi umukozi wo mu rugo kubera izi ngeso. Ariko Imana yonyine yabashije kumbatura binyuze mu izina ry’umukiza wacu Yesu Kristo kuko ni we ushobora kutubatura mu kibi twese”.
Iyi nkuru ikomeza ivuga ko nta muntu n’umwe ushobora kureka ibyaha uretse urukundo rwonyine Imana umuremyi wacu adukunda. Akomeza avuga ati “Nakuriye mu muryango wari warabaswe n’ubusambayi bwa kinyamaswa aho Papa utubyara yadusambanyaga njyewe n’umuvandimwe wanjye uko abishatse n’igihe cyose aboneye uburyo”.
Uyu mubyeyi ati “Mama utubyara yahoraga atwihanangiriza akatubwira kuba kure ya papa, ntimukagumane na we mwenyine. Mama wacu ntayandi mahitamo yari afite yo kubaho wenyine, Papa yahoraga atoteza mama wacu. Bwari ubuzima bw’uburibwe bwahoraga hagati y’aababyeyi bacu. Kandi yari imibereho igoranye kuri njye n’umuvandimwe wanjye”.
Hanyuma Mama yaratwegeranyije turahunga, maze tujya kure yo mu rugo nyuma y’imyaka myinshi tuba mu buzima bukakaye. Twahoraga duhanagayitse bitewe n’uko twatinya Papa ko ashobora kutubona. Yaratuvumbuye ariko asanga twarakuze. Naaravuze nti ibyabaye byararangiye tureke.
Nashatse mfite imya 19 gusa. Umugabo wanjye yari umuntu utagira icyo yitaho nagake. Bitewe n’ubuzima naciyemo nyiri muto, nageragezaga gushaka uko nakwiyibagiza ibyo naciyemo kuko nari narakuze. Nashatse umugabo wiberaga iyo kandi utagira urundo narimwe rwose.
Nyuma y’ibi byose naje kubona agakiza. Naje kubonekerwa mbona papa yapfuye, kandi nta matsiko mumfitiye, twaherukanaga mu myaka ishize. Umutima wanjye warashenjaguwe. Yagize ati “ndabizi ntiwampa ikiganza cyawe”, kandi niko byari bimeze. Ariko burya imbabazi ntizitinda gutangwa.
Mbere yo kubabarira papa niyumvagamo imbaraga zibabaririra. Ntawundi usibye Yesu we utubabarira twese wankoreyemo. Nyuma yo kubaho igihe kirere kire mbaho ubuzima bwa gikristo, naje kubona umugabo w’umukirsito nyawe wiyemeje kumbera umufasha ku bw’Umukiza. Twasomeraha Ijambo ry’Imana hamwe kandi tugasengera hamwe. Ku bw’ibygo Yapfuye hashize imyaka 8 tubana azize indwara ya kanseri (Cancer). Nzahora mwibuka. Niyemeje gukora umurimo w’Imana kandi nkawiyegurira ubuzima bwanjye bwose nyuma yo kumubura.
Urugendo rwanjye mu kwizera ntitaye ku buzima n’inkovu ngendana nanyuzemo kuva nkiri muto , nziko imana byose izabinkiza kandi ikabikuraho rwose. Yesu aragukunda. Yagupfiriye ku musaraba nyuma arazuka , yatsinze urupfu burundu. Akababaro k’isi kazashira. Niba wifuza gukorera Imana mu buzima bwawe tangira ubu. Ha Imana icyifuzo cyawe kuko niyo gisubizo.`


text:
Mu minsi isigaye ya Mata hazagwa imvura iruta iyabonetse mu byumweru bibiri bishize
Ikigo gishinzwe Ubumenyi bw'Ikirere, Meteo Rwanda, kivuga ko mu gice cya gatatu cy'uku kwezi kwa Mata 2022 (kuva tariki 21 kugeza tariki ya 30), mu Rwanda hateganyijwe imvura iruta iyabonetse mu gice cy'amatariki y'uku kwezi yabanje.
Iki kigo kivuga ko hazaboneka imvura iri hagati ya milimetero 50 na 150, ariko inyinshi iri hagati ya milimetero 130 na 150 ikaba iteganyijwe mu turere twa Rubavu na Rutsiro, henshi mu turere twa Nyamasheke, Nyabihu, Burera, Musanze, Gakenke na Rulindo, mu burengerazuba bw'uturere twa Ngororero, Gicumbi na Karongi.
Ibice bisigaye by'Intara y'Amajyaruguru, Iburengerazuba, hamwe no mu burengerazuba bw'uturere twa Nyagatare, Nyaruguru, Nyamagabe, amajyaruguru y'uturere twa Muhanga, Kamonyi, Huye na Gasabo, mu
majyepfo y'Akarere ka Nyanza n'igice gito cy'Akarere ka Gisagara, ho hateganyijwe imvura iringaniye iri hagati ya milimetero 110 na 130.
Meteo Rwanda ivuga ko imvura iteganyijwe izaba iri hejuru y'ikigero cy'impuzandengo y'imvura isanzwe igwa, mu gihugu muri iki gihe (ubusanzwe ikaba ijya iba hagati ya milimetero 30 na 100).
Iminsi iyi mvura izagwamo izaba iri hagati y'itandatu (6) n'umunani (8). Imvura iteganyijwe izaba irimo inkuba n'umuyaga ikazaterwa n'isangano ry'imiyaga riherereye mu karere u Rwanda rururimo, ryongereraimbaraga imvura ituruka ku miterere ya buri hantu.
Hateganyijwe kandi Umuyaga mwinshi ufite umuvuduko uri hagati ya metero 6 na 9 ku isegonda mu turere twa Nyagatare na Kirehe, henshi mu turere twa Gatsibo, Nyanza, Karongi, Nyamagabe, Rusizi, Gicumbi, no mu bice bimwe by'uturere twa Rulindo, Kamonyi, Muhanga, Ngororero, Rutsiro, Nyabihu, Gakenke na Rubavu.
Umuyaga uringaniye ufite umuvuduko uri hagati ya metero 4 na 6 ku isegonda uteganyijwe mu bice bisigaye by'Igihugu.
Meteo ivuga kandi ko hateganyijwe ubushyuhe bwinshi buri hagati ya dogere
Selisiyusi 17 na 29 mu Rwanda, cyane cyane mu bice bimwe by'Umujyi wa Kigali, mu Kibaya cya Bugarama n'igice cy'Amayaga, hazumvikana uburi hagati ya dogere Selisiyusi 26 na 29.
Igipimo cy'ubushyuhe kiri hagati ya dogere selisiyusi 23 na 26 giteganyijwe mu bice bisigaye by'Intara y'Iburasirazuba, Umujyi wa Kigali, Akarere ka Rusizi no mu Ntara y'Amajyepfo, uretse mu burengerazuba bw'uturere twa Nyamagabe na Nyaruguru.
Mu majyaruguru y'Akarere ka Muhanga hateganyijwe ubushyuhe buri hagati ya degere Selisiyusi 20 na 23, na ho mu majyaruguru y'Intara y'Amajyaruguru muri Parike y'Igihugu y'Iburunga, mu burengerazuba bw'uturere twa Nyabihu na Ngororero, mu burasirazuba bw'uturere twa Rubavu na Rutsiro, no muri Parike y'Iguhugu ya Nyungwe ni ho hateganyijwe ubushyuhe buke buri ku gipimo kiri hagati ya dogere Selisiyusi 17 na 20.
Ubushyuhe buteganyijwe buri munsi gato y'ikigero cy'impuzandengo y'ubushyuhe busanzwe bubaho mu kwezi kwa Mata muri iki gice cya gatatu cyako.
Mu ngaruka ziteganyijwe zizaterwa n'imvura, inkuba n'umuyaga harimo imyuzure mu
mihanda iherereye hafi y'imigezi no mu bishanga cyangwa hafi y'imigezi ahakorerwa ubuhinzi n'ubworozi, kunyerera kw'imihanda y'ibitaka bibangamira imodoka, inkangu ahantu hahanamye hatarwanyijwe isuri no gutwarwa kw'ibisenge by'inzu bitaziritse neza.
Hari n'ibiza/impanuka byaterwa no kugwa kw'ibiti biri ahantu hatameze neza cyangwa
amashami y'ibiti, impanuka ziterwa n'imirabyo n'inkuba ahantu hatandukanye
mu gihugu.
Meteo Rwanda ikaba igira inama Abanyarwanda n'inzego bireba gukomeza ingamba zo gukumira ibiza.
Source : https://umuryango.rw/amakuru/mu-rwanda/ubukungu/article/meteo-rwanda-iraburira-kwitega-imvura-nyinshi-muri-iyi-minsi-yanyuma-y-ukwezi


text:
Nyuma y’umwaka abyisabiye Prezida wa Repubulika, FARUDA ukomoka muri DRC yahawe ubwenegihugu
Salukumbo Mamisa Faruda, ukomoka muri Repubulika Iharanira Demokarasi ya Congo (RDC) yahawe Ubwenegihugu bw’u Rwanda nyuma y’uko tariki ya 10 Gicurasi 2019 yabwisabiye Perezida wa Repubulika y’u Rwanda Paul Kagame ubwo yasuraga Akarere ka Rubavu.
Salukumbo Mamisa Faruda yakundanye n’Umunyarwanda amukurikira mu Rwanda barashyingiranwa. Yashyikirijwe ubwenegihugu bw’u Rwanda n’Umuyobozi w’Akarere ari kumwe n’Umuyobozi w’Urwego rw’Abinjira n’Abasohoka mu Karere.
Mbere yo kurahira ku wa Kabiri tariki 13 Ukwakira, Mamisa Faruda yibukijwe amahame remezo ya Repubukika y’u Rwanda asabwa kutazatatira igihango ahubwo agasenyera umugozi umwe n’abandi Banyarwanda mu rugamba rwo kubaka Igihugu.
Yavuze ko yishimiye kuba Umunyarwandakazi mu buryo bwemewe n’amategeko akaba ari inzozi akabije nyuma y’imyaka 16 amaze mu Rwanda, aho amaze kubyarira abana batatu.
Yagize ati: “Nakunze Igihugu cy’u Rwanda, Igihugu cyadufashe neza, mpamaze imyaka 16, gifite ubuyobozi bwita ku baturage n’imiyoborere myiza, byatumye nkunda u Rwanda, ikiyongeraho ni uko isezerano Perezida yampaye arisohoje”.
Salukondo Mamisa Faruda asaba Perezida Kagame guhabwa ubwenegihugu bw’u Rwanda.
Avuga ko kuba Umunyarwanda byamuhaye uburenganzira bw’Abanyarwanda kandi abyishimiye, akavuga ko bizatuma yubahiriza inshingano z’Ubunyarwanda.
Ati: “Ndabyubahiriza byose nk’Umunyarwandakazi, kuko maze imyaka myinshi mu Rwanda kandi nakunze iki gihugu kubera ibyo nagisanzemo, bituma nubahiriza amabwiriza yaho.”
Umuyobozi w’Akarere ka Rubavu Habyarimana Gilbert, yamumenyesheje ko guhabwa ubwenegihugu bijyana no kugira uburenganzira nk’Umunyarwanda kandi bigira inshingano bitanga, zirimo kugikorera no kukitangira.
Yakomeje amusaba kuba umwe mu basigasira u Rwanda ruzira amacakubiri kandi rufite umutekano nyuma yo guhana igihango n’u Rwanda mu buryo bweruye.
Yarahiriye kudatezuka ku ndangagaciro za Kinyarwanda
Mu Ntangiriro z’Ukwakira 2020, Perezida wa Repubulika y’u Rwanda Paul Kagame yagarutse ku buryo hari abanyamahanga benshi bakomeje kwifuza guhabwa ubwenegihugu bw’u Rwanda, ahishura ko akunda kuganira n’abandi bayobozi akababwira ko abifuza guhabwa ubwenegihugu bw’u Rwanda “bakwiye guhabwa amahirwe”, ko icyangombwa ari ukuba bafite umusanzu batanga mu iterambere ry’Igihugu.
Salukumbo Mamisa Faruda ni umwe mu Banyamahanga bakabakaba 940 bamaze guhabwa ubwenegihugu bw’u Rwanda guhera mu mwaka wa 2009.
Amategeko y’u Rwanda yemeza ko umunyamahanga aba ashobora kwemererwa ubwenegihugu bw’u Rwanda, igihe amaze imyaka itatu ashyingiranywe n’Umunyarwanda/kazi mu buryo bwemewe n’amategeko, ariko aha abanza kubisaba.
Kuri ubu kandi si umwana ufite se w’Umunyarwanda gusa wemerewe ubwenegihugu ahubwo n’umwana ufite nyina w’Umunyarwandakazi na se w’umunyamahanga aba yemerewe ubwenegihugu.
Umwana uvukiye mu Rwanda ariko afite ababyeyi batagira ubwenegihugu cyangwa batazwi, cyangwa se umwana uhavukiye udashobora kubona ubwenegihugu bw’umwe mu babyeyi be bitewe n’izindi mpamvu, ahita abona uburenganzira bwo kuba Umunyarwanda.
Ibyo umunyamahanga asabwa n’amategeko kuba yujuje ni ukuba agira uruhare mu bikorwa bigamije iterambere rirambye mu Rwanda, kuba yubaha umuco nyarwanda kandi akaba akunda Igihugu.